Kannada-LLM-Labs/Wikipedia-Kn huggingface dataset:
ಚಿಲುಮೆ

ಚಿಲುಮೆ ಎಂದರೆ ತುದಿಯಿಂದ ತುದಿಯವರೆಗೆ ಸಂಪರ್ಕವಿರುವ ನೆಟ್ಟಗಿರುವ ಶಂಕುವಿನಾಕಾರದ ಕೊಳವೆ. ಸಾಂಪ್ರದಾಯಿಕವಾಗಿ ಇದನ್ನು ಜೇಡಿಮಣ್ಣಿನಿಂದ ತಯಾರಿಸಲಾಗುತ್ತದೆ ಮತ್ತು ಕನಿಷ್ಠಪಕ್ಷ ಎಂಟನೇ ಶತಮಾನದಿಂದ ಭಾರತದ್ದಲ್ಲಿ ಸಾಧುಗಳು ಇದನ್ನು ಬಳಸುತ್ತ ಬಂದಿದ್ದಾರೆ.. ಇದನ್ನು ಭಾರತದಲ್ಲಿ ಆವಿಷ್ಕರಿಸಲಾಯಿತು. ಚಿಲುಮೆಯಿಂದ ಸೇದುವ ಸಂಸ್ಕೃತಿಯು ೧೯೬೦ರ ದಶಕದ ಮಧ್ಯದಿಂದ ಭಾರತದಿಂದ ವಿಶ್ವದ ಉಳಿದೆಡೆ ಹರಡಿದೆ.

ಚಿಲುಮೆ ಕಲ್ಲು 
ಚಿಲುಮೆಯನ್ನು ಸೇದುವಾಗ, ಹಲವುವೇಳೆ ಚಿಲುಮೆ ಕಲ್ಲನ್ನು ಕೊಳವೆಯ ಒಳಹಾಕಲಾಗುತ್ತದೆ. ಕಸಕಡ್ಡಿಗಳನ್ನು ನೇರವಾಗಿ ಸೇದುವುದನ್ನು ತಡೆಯುವುದು ಇದರ ಉದ್ದೇಶವಾಗಿದೆ ಮತ್ತು ಇತರ ಕೊಳವಗೆಳಲ್ಲಿ ಬಳಸಲ್ಪಡುವ ಪರದೆ ಅಥವಾ ಶೋಧಕದಂತೆ ಕಾರ್ಯನಿರ್ವಹಿಸುತ್ತದೆ. ಇವು ಸಾಮಾನ್ಯವಾಗಿ ಬಿಗಿಯಾಗಿ ಹೊಂದಿಕೊಳ್ಳುತ್ತವೆ ಮತ್ತು ಹೊಗೆಯು ಮುಕ್ತವಾಗಿ ಸಾಗುವುದಕ್ಕೆ ಆಸ್ಪದ ಕೊಡಲು ಸಾಮಾನ್ಯವಾಗಿ ಕೇಂದ್ರಭಾಗದ ಮೂಲಕ ಕೊರೆದ ಸಣ್ಣ ತೂತನ್ನು ಹಾಗೂ ಪಾರ್ಶ್ವಗಳಲ್ಲಿ ಸೀಳುಗಳನ್ನು ಹೊಂದಿರುತ್ತವೆ.

ಉಲ್ಲೇಖಗಳು 

ಭಾರತೀಯ ಸಂಸ್ಕೃತಿ
ತಾಳ

ತಾಳವು ಒಂದು ಸಾಮಾನ್ಯ ಆನದ್ಧವಾದ್ಯವಾಗಿದೆ. ಹಲವುವೇಳೆ ಜೋಡಿಯಾಗಿ ಬಳಸಲ್ಪಡುವ ತಾಳವು ತೆಳ್ಳಗಿರುವ, ಸಾಮಾನ್ಯವಾಗಿ ವಿವಿಧ ಮಿಶ್ರ ಲೋಹಗಳ ದುಂಡನೆಯ ತಟ್ಟೆಗಳನ್ನು ಹೊಂದಿರುತ್ತದೆ. ಬಹುಪಾಲು ತಾಳಗಳು ಅನಿರ್ದಿಷ್ಟ ಶ್ರುತಿಯದ್ದಾಗಿರುತ್ತವೆ, ಆದರೆ ಪ್ರಾಚೀನ ವಿನ್ಯಾಸಗಳನ್ನು ಆಧರಿಸಿದ ಸಣ್ಣ, ಬಿಲ್ಲೆಯಾಕಾರದ ತಾಳಗಳು ನಿರ್ದಿಷ್ಟ ಸ್ವರಚಿಹ್ನೆಯ ಶಬ್ದಮಾಡುತ್ತವೆ.

ಇತಿಹಾಸ 
ಭಾರತದಲ್ಲಿ, ತಾಳಗಳು ಅತಿ ಪ್ರಾಚೀನ ಕಾಲದಿಂದ ಬಳಕೆಯಲ್ಲಿವೆ ಮತ್ತು ಎಲ್ಲ ಪ್ರಮುಖ ದೇವಾಲಯಗಳು ಹಾಗೂ ಬೌದ್ಧ ಸ್ಥಳಗಳುದ್ದಕ್ಕೆ ಈಗಲೂ ಬಳಸಲ್ಪಡುತ್ತವೆ. ಗಂಗಾ ನದಿಯ ದಂಡೆಯಲ್ಲಿ ಆಗುವ ಬೃಹತ್ ಆರತಿಗಳು ದೊಡ್ಡ ತಾಳಗಳಿಲ್ಲದೇ ಅಪೂರ್ಣವಾಗಿವೆ. ಇವನ್ನು ವಿಶ್ವದ ಎಲ್ಲೆಡೆಯ ಹಿಂದೂಗಳು ಭಯಭಕ್ತಿಯಿಂದ ಕಾಣುತ್ತಾರೆ.

ಬಾಹ್ಯ ಸಂಪರ್ಕಗಳು 

 Cymbal Forum Discussion forum about cymbals.
 Orchestral cymbal playing, with an excellent short history of cymbals
 Cymbal Colour Exploration, A 3D binaural audio recording of different cymbal sound colours
ಸಂಗೀತ ವಾದ್ಯಗಳು
ಉಸ್ಮಾನ್ ಖವಾಜ

ಉಸ್ಮಾನ್ ತಾರಿಕ್ ಖವಾಜ, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಅಗ್ರ ಕ್ರಮಾಂಕದ ಎಡಗೈ ಆಟಗಾರ. ಇವರು ಬಲಗೈ ಆಫ್ ಬ್ರೇಕ್ ಬಾಲರ್. ದೇಶೀಯ ಕ್ರಿಕೆಟ್ನಲ್ಲಿ ಕ್ವೀನ್ಸ್ ಲ್ಯಾನ್ದ್ ಹಾಗೂ ನ್ಯೂ ಸೌತ್ ವೇಲ್ಸ್ ತಂಡಗಳಿಗೆ ಆಡುತ್ತಾರೆ. ೨೦೧೬ರ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರೈಸಿಂಗ್ ಪುಣೆ ಸೂಪರ್ ಜೈಯಂಟ್ಸ್ ತಂಡಕ್ಕೆ ಆಡಿದ್ದರು, ನಂತರ ಇವರು ಯಾವುದೇ ಐಪಿಎಲ್ ಸರಣಿಯಲ್ಲಿ ಪಾಲ್ಗೊಳ್ಳಲಿಲ್ಲ.

ಆರಂಭಿಕ ಜೀವನ 
ಉಸ್ಮಾನ್ ರವರು ಡಿಸೆಂಬರ್ ೧೮, ೧೯೮೬ರಲ್ಲಿ ಪಾಕಿಸ್ತಾನದ ಇಸ್ಲಾಮಾಬಾದ್ನಲ್ಲಿ ಜನಿಸಿದರು. ಇವರು ಜನಿಸಿದ್ದು ಪಾಕಿಸ್ತಾನದಲ್ಲಿ ಆದರೂ ಇವರು ತಮ್ಮ ಐದನೇ ವಯಸ್ಸಿನಲ್ಲಿ ತಂದೆ ತಾಯಿಯರ ಜೊತೆ ಆಸ್ಟ್ರೇಲಿಯಾದ ನ್ಯೂ ಸೌತ್ ವೇಲ್ಸ್ ಗೆ ಸ್ಥಳಾಂತರಗೊಂದರು. ೨೦೧೧-೧೨ರ ಅಶೇಸ್ ಸರಣಿಯ ಮೂಲಕ ಇವರು ಪಾಕಿಸ್ತಾನದಲ್ಲಿ ಜನಿಸಿ ಆಸ್ಟ್ರೇಲಿಯಾ ಪರ ಆಡಿದ ಮೊದಲ ಆಟಗಾರರಾದರು. ಇವರು ವಾಯುಯಾನದಲ್ಲಿ ಪದವಿ ಪೂರೈಸಿದ್ದಾರೆ. ಡ್ರೈವಿಂಗ್ ಲೈಸೆನ್ಸ್ ಪಡೆಯುವ ಮುಂಚೆಯೇ ಇವರಿಗೆ ಪೈಲೆಟ್ ಲೈಸೆನ್ಸ್ ದೊರಕಿತ್ತು.

ವೃತ್ತಿ ಜೀವನ 
ಉಸ್ಮಾನ್ ರವರು ಫೆಬ್ರವರಿ ೧೫, ೨೦೦೮ರಂದು ಸಿಡ್ನಿಯಲ್ಲಿ ವಿಕ್ಟೊರಿಯಾ ಹಾಗೂ ನ್ಯೂ ಸೌತ್ ವೇಲ್ಸ್ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೦೩, ೨೦೧೧ರಲ್ಲಿ ಇಂಗ್ಲೆಂಡ್ ವಿರುಧ್ಧ ನಡೆದ ಐದನೇ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜನವರಿ ೧೧, ೨೦೧೩ರಂದು ಮೆಲ್ಬರ್ನ್ ನಲ್ಲಿ ಶ್ರೀಲಂಕಾ ವಿರುದ್ಧ ನಡೆದ ಮೊದಲ ಏಕದಿನ ಪಂದ್ಯದಿಂದ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಜನವರಿ ೩೧, ೨೦೧೬ ರಂದು ಸಿಡ್ನಿಯಲ್ಲಿ ಭಾರತದ ವಿರುದ್ಧ ನಡೆದ ಮೂರನೇ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೪೦ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೪೪ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೦೯ ಪಂದ್ಯಗಳು

ಶತಕಗಳು 
ಏಕದಿನ ಪಂದ್ಯಗಳಲ್ಲಿ : ೦೨
ಟೆಸ್ಟ್ ಪಂದ್ಯಗಳಲ್ಲಿ : ೦೮

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೧೪
ಏಕದಿನ ಪಂದ್ಯಗಳಲ್ಲಿ : ೧೨
ಟಿ-೨೦ ಪಂದ್ಯಗಳಲ್ಲಿ  : ೦೧

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಪ್ಯಾಟ್ ಕಮ್ಮಿನ್ಸ್

ಪ್ಯಾಟ್ರಿಕ್ ಜೇಮ್ಸ್ ಕಮ್ಮಿನ್ಸ್,ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ವೇಗದ ಬೌಲರ್. ಇವರು ಬಲಗೈ ಬ್ಯಾಟ್ಸ್ ಮೆನ್. ದೇಶೀಯ ಕ್ರಿಕೆಟ್ ಟೂರ್ನಿಯಲ್ಲಿ ನ್ಯೂ ಸೌತ್ ವೇಲ್ಸ್ ತಂಡಕ್ಕೆ ಆಡುತ್ತಾರೆ. ೨೦೧೭ರ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ದೆಹಲಿ ಕ್ಯಾಪಿಟಲ್ಸ್ ತಂಡಕ್ಕೆ ಆಡಿದ್ದರು, ನಂತರ ಐಪಿಎಲ್ ನಲ್ಲಿ ಪಾಲ್ಗೊಳ್ಳಲಿಲ್ಲ.

ಆರಂಭಿಕ ಜೀವನ 
ಕಮ್ಮಿನ್ಸ್ ರವರು ಮೇ ೦೮, ೧೯೯೩ರಲ್ಲಿ ಆಸ್ಟ್ರೇಲಿಯಾದ ಸಿಡ್ನಿಯ ವೆಸ್ಟ್ಮೀಡ್ನಲ್ಲಿ ಜನಿಸಿದರು. ಕಮ್ಮಿನ್ಸ್ ರವರು ಬ್ಲ್ಯೂ ಮೌಂಟೇನ್ಸ್ ನ ಮೌಂಟ್ ರಿವೇರ್ ನಲ್ಲಿ ಇಬ್ಬರು ಸಹೋದರರು ಹಾಗೂ ಇಬ್ಬರು ಸಹೋದರಿಯರ ಜೊತೆ ಬೆಳೆದರು. ಸೇಂಟ್ ಪೌಲ್ಸ್ ಗ್ರಾಮಾರ್ ಶಾಲೆಯಲ್ಲಿ ಇವರ ವಿದ್ಯಾಭ್ಯಾಸ ಮುಗಿಯಿತು. ಯೂನಿವರ್ಸಿಟಿ ಆಫ್ ಸಿಡ್ನಿಯಲ್ಲಿ ಇವರು ಬ್ಯುಸಿನೆಸ್ ನಲ್ಲಿ ಪದವಿ ಪಡೆದರು. ಬಾಲ್ಯದಲ್ಲಿ ಇವರು ಬ್ರೆಟ್ ಲೀ ರವರನ್ನ ತಮ್ಮ ಆದರ್ಶವನ್ನಾಗಿಸಿದ್ದರು. ನಂತರ ಅವರ ಜೊತೆಯಲ್ಲೇ ಕೆಲ ದೇಶೀ ಹಾಗೂ ಅಂತರರಾಷ್ಟ್ರೀಯ ಪಂದ್ಯಗಳ್ಳನ್ನು ಆಡಿದರು.

ವೃತ್ತಿ ಜೀವನ 
ಕಮ್ಮಿನ್ಸ್ ರವರು ಮಾರ್ಚ್ ೦೩, ೨೦೧೧ರಂದು ಹೋಬರ್ಟ್ ನಲ್ಲಿ ತಾಸ್ಮೇನಿಯ ಹಾಗೂ ನ್ಯೂ ಸೌತ್ ವೇಲ್ಸ್ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಅಕ್ಟೋಬರ್ ೧೩, ೨೦೧೧ರಂದು ಕೇಪ್ಟೌನ್ ನಲ್ಲಿ ದಕ್ಷಿಣ ಆಫ್ರಿಕಾ ವಿರುಧ್ಧ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು. ಅಕ್ಟೋಬರ್ ೧೯, ೨೦೧೧ರಂದು ಸೆಂಚೂರಿಯನ್ ನಲ್ಲಿ ದಕ್ಷಿಣ ಆಫ್ರಿಕಾ ವಿರುಧ್ಧ ನಡೆದ ಮೊದಲ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು. ನವೆಂಬರ್ ೧೭, ೨೦೧೧ರಂದು ಜೋಹನಸ್ಬರ್ಗ್ ನಲ್ಲಿ ದಕ್ಷಿಣ ಆಫ್ರಿಕಾ ವಿರುಧ್ಧ ನಡೆದ ಎರಡನೇ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೫೮ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೨೩ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೨೦ ಪಂದ್ಯಗಳು

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೦೧

ವಿಕೆಟ್ ಗಳು 
ಏಕದಿನ  ಪಂದ್ಯಗಳಲ್ಲಿ : ೯೬ 
ಟೆಸ್ಟ್ ಪಂದ್ಯಗಳಲ್ಲಿ  : ೧೧೧ 
ಟಿ-೨೦ ಪಂದ್ಯಗಳಲ್ಲಿ  : ೨೫

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ತೇಗುವಿಕೆ

ತೇಗುವಿಕೆ ಎಂದರೆ ಬಾಯಿಯ ಮೂಲಕ ಜಠರಗರುಳು ವ್ಯೂಹದ (ಅನ್ನನಾಳ ಹಾಗೂ ಜಠರ) ಮೇಲ್ಭಾಗದಲ್ಲಿರುವ ವಾಯು ಬಿಡುಗಡೆಯಾಗುವುದು. ಇದು ಸಾಮಾನ್ಯವಾಗಿ ಕೇಳಿಸುತ್ತದೆ ಆದರೆ ಯಾವಾಗಲೂ ಅಲ್ಲ.

ಕಾರಣಗಳು 

 ತಿನ್ನುವಾಗ ಅಥವಾ ಕುಡಿಯುವಾಗ ಗಾಳಿಯನ್ನು ಕುಡಿಯುವುದರಿಂದ ಮತ್ತು ನಂತರ ಅದನ್ನು ಹೊರಹಾಕುವುದರಿಂದ ಸಾಮಾನ್ಯವಾಗಿ ತೇಗು ಬರುತ್ತದೆ. ಈ ಸಂದರ್ಭದಲ್ಲಿ ಹೊರಹಾಕಿದ ವಾಯುವು ಮುಖ್ಯವಾಗಿ ಸಾರಜನಕ ಹಾಗೂ ಆಮ್ಲಜನಕದ ಮಿಶ್ರಣವಾಗಿರುತ್ತದೆ.
 ಬಿಯರ್ ಹಾಗೂ ಅಮಾದಕ ಪಾನೀಯಗಳಂತಹ ಇಂಗಾಲದ ಡೈಆಕ್ಸೈಡ್ ಇರುವ ಪೇಯಗಳನ್ನು ಕುಡಿಯುವುದರಿಂದ ತೇಗು ಬರಬಹುದು. ಈ ಸಂದರ್ಭದಲ್ಲಿ ಹೊರಹಾಕಿದ ವಾಯುವು ಮುಖ್ಯವಾಗಿ ಇಂಗಾಲದ ಡೈಆಕ್ಸೈಡ್ ಆಗಿರುತ್ತದೆ.
 ಮೆಟ್‍ಫ಼ಾರ್ಮಿನ್ ಹಾಗೂ ಎಕ್ಸೆನಟೈಡ್‍ನಂತಹ ಡಾಯಬೀಟೀಸ್ ಔಷಧಿಗಳು ತೇಗನ್ನು ಉಂಟುಮಾಡಬಹುದು, ವಿಶೇಷವಾಗಿ ಹೆಚ್ಚಿನ ಪ್ರಮಾಣದಲ್ಲಿ ತೆಗೆದುಕೊಂಡಾಗ. ಹಲವುವೇಳೆ ಇದು ಕೆಲವು ವಾರಗಳಲ್ಲಿ ಬಗೆಹರಿಯುತ್ತದೆ.

ಉಲ್ಲೇಖಗಳು 

ಜೀರ್ಣಾಂಗ ವ್ಯವಸ್ಥೆ
ಮಾಯಮ್ಮನ ಕುಣಿತ



ಪರಿಚಯ
ಜಾನಪದ ಸಾಹಿತ್ಯದ ಒಂದು ಪ್ರಕಾರವಾಗಿರುವ ಮಾಯಮ್ಮನ ಕುಣಿತವು ವಿಶೇಷವಾಗಿ ತುಮಕೂರು ಜಿಲ್ಲೆಯ ಸಿಧ್ದರಾಮೇಶ್ವರ ಜಾತ್ರೆಯ ಸಂಧರ್ಭದಲ್ಲಿ ಕಡ್ದಾಯವೆಂಬಂತೆ ಪ್ರದರ್ಶನಗೊಳ್ಳುತ್ತದೆ. ವೀರಶೈವರ ಹೊರತಾಗಿ ಬೇರೆ ಯಾರೂ ಮಾಯಮ್ಮನ ಕುಣಿತವನ್ನು ಪ್ರದರ್ಶಿಸುವುದಿಲ್ಲ ಎಂದು ತಿಳಿಯುತ್ತದೆ. ಈ ಕುಣಿತವನ್ನು ಕುಣಿಯುವುದು ಒಬ್ಬರೆ. ಅವರಿಗೆ ಪೂರಕವಾಗಿ ಎರದು ನಗಾರಿ, ಎರಡು ಕರಡೆ, ಒಂದು ದಿಮ್ಮು, ಎರಡು ಮೌರಿ, ಎರಡು ಕಹಳೆ ಮತ್ತು ಶ್ರುತಿ, ಇವಿಷ್ಟು ವಾದ್ಯಗಳಿರುತ್ತವೆ.

ಮಾಯಮ್ಮ
ಆರು ಅಡಿ ಉದ್ದದ ಮರದ ಕೊಂತ ಅಥವಾ ಮರದ ತುಂಡಿಗೆ ಸೀರೆ ಉಡಿಸಿ ಡಾಬು ತೊಡಿಸುವರು. ತಲೆ ಮಾತ್ರ ಬೆಳ್ಳಿಯದ್ದಗಿದ್ದು ತಲೆ ಕೂದಲಿಗೆ ಟೋಪನ್ ರೀತಿಯ ಜಡೆ ಹಾಕುತ್ತಾರೆ. ಹೆಗಲಿಗೆ ನೇತು ಹಾಕಿರುವ 'ನವಾರ'ದಲ್ಲಿ (ಪಟ್ನ) ಕೊಂತವನ್ನು ಸಿಕ್ಕಿಸಿಕೊಂದಡು ಮಾಯಮ್ಮನ ಈ ಕಡ್ಡಿ ಗೊಂಬೆಯ ತಲೆಯನ್ನು ಎಡ-ಬಲಕ್ಕೆ ಬೀಸುತ್ತಾ ಕುಣಿಸುತ್ತಾರೆ. ಈ ಕುಣಿತದಲ್ಲಿ ನಿರ್ದಿಷ್ಟ ವ್ಯಕ್ತಿಗಳೇ ಇರಬೇಕೆಂಬ ನಿಯಮವಿಲ್ಲ. ಕುಣಿತ ಗೊತ್ತಿರುವ ಯಾರು ಬೇಕಾದರೂ ಕುಣಿಸಬಹುದು.

ಪುರಾಣ
ಈ ಕುಣಿತವು ಹೇಗೆ ಅಸ್ತಿತ್ವಕ್ಕೆ ಬಂತು ಎಂಬ ಪ್ರಶ್ನೆಗೆ ಇದಕ್ಕೆ ಸಂಬಂದಿಸಿದ ಪುರಾಣವು ಉತ್ತರ ನೀಡುತ್ತದೆ.""ಶ್ರೀ ಸಿಧ್ಧರಾಮೇಶ್ವರರು ಅಧೋಮುಖರಾಗಿ ತಪಸ್ಸು ಆಚರಿಸುತ್ತಿದ್ದಾಗ ಅವರ ತಪಸ್ಸಿಗೆ ಭಂಗ ತರಬೇಕೆಂದು ಮಾಯೆಯು ಹಲವಾರು ಸಲ ಪ್ರಯತ್ನಿಸಿ ವಿಫಲಗೊಂದಳಓತೆ. ಸಿಟ್ಟುಗೊಂಡ ಮಾಯೆ ಕದೆಯ ಪ್ರಯತ್ನವಾಗಿ ಸಿಧ್ಧರಾಮೆಶ್ವರರಿಗೆ ವಿಷ ಹಾಕಿದಳಂತೆ, ಪವಾಡ ಪುರುಷನಾದ ಸಿಧ್ಧರಾಮೇಶ್ವರು ಆ ವಿಷವನ್ನು ನಂಜುಂಡನಂತೆ ಅರಗಿಸಿಕೊಂಡರಂತೆ, ತನಗೆ ವಿಷವನ್ನು ಉಣಿಸಿದ ಮಾಯೆಯ ಬಗ್ಗೆ ತಿಳಿದ ಸಿಧ್ಧರಾಮೆಶ್ವರ ಕೋಪಗೊಂಡು "ನೀನು ಇನ್ನು ಮುಂದೆ ನೀನು ನನ್ನ ಮುಂದೆ ಕುಣಿಯುತ್ತಾ ಇರಬೇಕೆಂದೂ ಕುಣಿಯುವುದೇ ನಿನ್ನ ವೃತ್ತಿ" ಎಂದು ಶಾಪವಿತ್ತರಂತೆ. ಅದಕ್ಕಾಗಿ ಅಂದಿನಂತೆ ಇಂದಿನವರೆಗೆ ಮಾಯೆಯ ಕುಣಿತ ಅಥವಾ ಮಾಯಮ್ಮನ ಕುಣಿತ ನಡೆದು ಕೊಂಡುತ್ತಾ ಬಂದಿದೆ ಎಂದು ಜನ ನಂಬಿದ್ದಾರೆ.

ಮುಕ್ತಾಯ
ಈ ಕುಣಿತವು ಸಿಧ್ಧರಾಮೇಶ್ವರ ಉತ್ಸವ ಹಾಗೂ ಜಾತ್ರೆಗಳಲ್ಲಿ ಹೆಚ್ಚಾಗಿ ಪ್ರದರ್ಶನಗೊಳ್ಳುತ್ತದೆ ಹಾಗೂ ಜನರು ಈ ನೃತ್ಯವಿಲ್ಲದೆ ಸಿಧ್ಧರಾಮೇಶ್ವರ ಉತ್ಸವವಿಲ್ಲ ಎಂದು ನಂಬಿದ್ದಾರೆ. ಯುವಕರು ಮಾಯಮ್ಮನ ಉತ್ಸವದ ದಿನಗಳಲ್ಲಿ ಮಾರಿಯಮ್ಮನ ಕೊಂತ ಉತ್ಸವಕ್ಕಾಗಿ ಬಹಳ ಉತ್ಸುಕರಾಗಿ ಇರುತ್ತಾರೆ.

ಗೊಂದಲ
ಈ ನೃತ್ಯ ಪ್ರಕಾರವನ್ನು ಜನರು ದಕ್ಷಿಣ ಕನ್ನಡ ದೆಂದು ಭಾವಿಸಿದ್ದಾರೆ, ಆದರೆ  ಆ ಕುಣಿತವು ಬೇರೆಯಾಗಿದ್ದುಇದಕ್ಕೂ ಅದಕ್ಕೂ ಯಾವುದೇ ಸಾಮ್ಯತೆಗಳು ಇಲ್ಲ.ಇದು ತುಮಕೂರು ಜಿಲ್ಲೆಯಲ್ಲಿ ಕಂಡುಬರುವ ವಿಶೇಷ ಕಲೆಯಾಗಿದೆ.
ಜನಪದ ಕುಣಿತಗಳು
ಜನಪದ ಕಲೆಗಳು
ರಂಗದ ಕುಣಿತ

ರಂಗದ ಕುಣಿತ - ಕರ್ನಾಟಕ ರಾಜ್ಯದ ಒಂದು ಜನಪದ ಕುಣಿತ.

ವ್ಯಾಪ್ತಿ 
ಇದು ಮಂಡ್ಯ ಜಿಲ್ಲೆಯಲ್ಲಿ ವ್ಯಾಪಕವಾಗಿಯೂ ಬೆಂಗಳೂರು, ಮೈಸೂರು, ಹಾಸನ, ಚಿಕ್ಕಮಗಳೂರು ಜಿಲ್ಲೆಯಲ್ಲಿ ವಿರಳವಾಗಿಯೂ ಕಂಡುಬರುತ್ತವೆ. ಗ್ರಾಮ ದೇವತೆಯ ಗುಡಿಯ ಮುಂಭಾಗದ ಬಯಲೇ ಈ ಕುಣಿತದ ರಂಗಶಾಲೆ ಈ ಕುಣಿತ ಸುಗ್ಗಿಯ ಕಾಲದಲ್ಲಿ ನಡೆಯುವುದರಿಂದ ಸುಗ್ಗಿಕುಣಿತವೆಂದೂ ಕರೆಯುವರು. ಒಕ್ಕಲುತನದವರಿಗೆ ಇದು ಹಿಗ್ಗಿನ ಕುಣಿತವೂ ಹೌದು.

ಕುಣಿತದ ಹಿನ್ನೆಲೆ 
ಗ್ರಾಮದೇವತೆಯ ಹಬ್ಬ ಹದಿನೈದು ದಿನಗಳಿರುವಂತೆಯೇ ಊರಿನ ಪ್ರಮುಖರೆಲ್ಲ ಸೇರಿ ನಿಗದಿತ ದಿನವನ್ನು ನಿರ್ಧರಿಸಿ ಕುಣಿತದ ಕಾರ್ಯಕ್ರಮವನ್ನು ಯೋಜಿಸುತ್ತಾರೆ. ಹೊಳೆಯ ಬಳಿಯಿಂದ ಕಳಸ ಸಮೇತ ಅತ್ತಿಮರದ ಮೂರು ಕವಲುಗಳುಳ್ಳ ಎರಡು ಅಡಿ ಉದ್ದದ ಕೊಂಬೆಯೊಂದರ ತುಂಡನ್ನು ಪೂಜಿಸಿ ತರುವ ಕಂಬಿಕ್ಕುವ ಶಾಸ್ತ್ರ ಮಾಡಿ ಪೂಜೆ ಸಲ್ಲಿಸುತ್ತಾರೆ. ಈ ಶಾಸ್ತ್ರ ನಡೆಯುವುದು ಮಂಗಳವಾರ ಅಥವಾ ಶುಕ್ರವಾರ. ಕೊಂಬೆಯನ್ನು (ಕಂಬ) ಗ್ರಾಮದೇವತೆಯ ಗುಡಿಯ ಮುಂದಿರುವ ಬಲಿಗಂಬಕ್ಕೆ ಕಟ್ಟುತ್ತಾರೆ. ಕಂಬಿಕ್ಕಿದ ತರುವಾಯ ಊರಿನಲ್ಲಿ ಯಾವ ಮನೆಯಲ್ಲೂ ಯಾವುದೇ ರೀತಿಯ ಮೈಲಿಗೆ ಆಗಬಾರದು. ಒಂದು ವೇಳೆ ಆದರೆ ಅಂಥವರು ಅಂದು ರಾತ್ರಿಯೇ ವಾದ್ಯ ಸಮೇತ ತೆಗೆದುಕೊಂಡು ಹೋಗಿ ಹೊಳೆಗೆ ಬಿಟ್ಟು ಹೊಸ ಕಂಬವನ್ನು ತಂದು ಬಲಿಗಂಬಕ್ಕೆ ಕಟುತ್ತಾರೆ.

ಕುಣಿತದ ಕ್ರಮ 
ರಂಗದ ಕುಣಿತದ ಹುರಿಯಾಳುಗಳು ಕಾಲಿಗೆ ಗೆಜ್ಜೆ ಕಟ್ಟಿ, ತಲೆ ಹಾಗೂ ನಡುವಿಗೆ ಚೌಕವನ್ನು ಸುತ್ತಿರುತ್ತಾರೆ. ಈ ಕುಣಿತಕ್ಕೆ ಮೇಳಗೂಡಿಸಲು ತಮಟೆ, ನಗಾರಿ, ಪಾರಚೀ (ಠಾರಸಿ) ವಾದ್ಯಗಳು ಬೇಕೇಬೇಕು. ಕುಣಿಯಲು ಇಷ್ಟೇ ಜನರಿರಬೇಕೆಂಬ ನಿಯಮವೇನೂ ಇಲ್ಲ. ಸಾಮಾನ್ಯವಾಗಿ ಸಮಸಂಖ್ಯೆಯಲ್ಲಿ ಇರುತ್ತಾರೆ. ಕುಣಿಯುತ್ತ ಭೂ ಬಾಲರೇ, ಆಹಾ ಇತ್ಯಾದಿ ಉದ್ಗಾರ ಮಾಡುತ್ತಾರೆ. ಮೂರು, ಐದು ಅಥವಾ ಏಳು ಹೆಜ್ಜೆಗಳು ಈ ಕುಣಿತದ ವಿಶೇಷ. ಐದು ಹೆಜ್ಜೆಯ ಕುಣಿತಕ್ಕೆ `ತಿರುಣಿ ಕುಣಿತ ಎನ್ನುತ್ತಾರೆ. ವೈವಿಧ್ಯಮಯ ಕುಣಿತದ ನಡುವೆ ವಿಶ್ರಾಂತಿ ತೆಗೆದುಕೊಳ್ಳುವಾಗ ಊರದೇವತೆಯನ್ನು ಕುರಿತು ಹಾಡುಗಳನ್ನು ಹೇಳುತ್ತಾರೆ. ಈ ಹಾಡುಗಳಿಗೆ `ರಂಗಪದ ಎಂಬುದಾಗಿ ಕರೆಯುವರು. ಕೆಲವು ಹಾಸ್ಯ ಚಟಾಕಿಯನ್ನೂ ಹಾರಿಸುವುದುಂಟು. ರಂಗದ ಕುಣಿತ ರಾತ್ರಿ ಎರಡು ಗಂಟೆಯ ತನಕ ನಡೆಯುತ್ತದೆ. ಹಬ್ಬ ಮುಗಿದ ಬಳಿಕ ಕೊಂಡದ ಶಾಸ್ತ್ರದ ಮಾರನೆಯ ದಿನ ಕಂಬವನ್ನು ಕಳಸ, ವಾದ್ಯ ಸಮೇತ ತೆಗೆದುಕೊಂಡು ಹೋಗಿ ಹೊಳೆಗೆ ಬಿಡುವುದರೊಂದಿಗೆ ಕುಣಿತ ಮುಕ್ತಾಯವಾಗುತ್ತದೆ.

ಉಲ್ಲೇಖ 

ಜನಪದ ಕುಣಿತಗಳು
ಜನಪದ ಕಲೆಗಳು
ಜನಪದ ಸಾಹಿತ್ಯ
ತಮಟೆ ವಾದನ

ಹರಿಜನರ ಅಥವಾ ಆದಿ ಕರ್ನಾಟಕದವರ ವಾದನ.

ತಮಟೆ ವಾದನದ ಇತರ ಹೆಸರುಗಳು
ತಮಟೆ ವಾದ್ಯ
ಹಲಗೆ ಮೇಳ
ಹಲಗೆ ಮಜಲು
ಹಲಗೆ ಬಾಜಿ
ಹಲಗೆ ಮದಲಸಿ

ತಮಟೆಯ ಇತರ ಹೆಸರುಗಳು
ಕನ್ನಡದಲ್ಲಿ ಹಲಗೆ, ತಪ್ಪಡೆ, ಪಡದ, ಹರೆ ಎಂದು ಕರೆಯುತ್ತಾರೆ.
ತೆಲುಗಿನಲ್ಲಿ ಪಲಕ ಎಂದು ಕರೆಯುತ್ತಾರೆ.

ಇತಿಹಾಸ
ತಮಟೆಯ ಪ್ರಾಚೀನತೆ ವಡ್ಡರಾಧನೆಯ ಕಾಲಕ್ಕೆ ಹೋಗುತ್ತದೆ (ಕ್ರಿ.ಶ.೯ ನೇ ಶತಮಾನ). 'ಪರ' ಎಂದು ವಡ್ಡಾರಾಧನೆಯಲ್ಲಿ ಹೇಳಿದ್ದಾರೆ. ಅಲ್ಲಮನ ವಚನ, ಬಸವಣ್ಣನ ವಚನ, ಜೀವಂಧರ ಚರಿತ್ರೆಗಳಲ್ಲಿ ಹರೆಯ(ತಮಟೆ) ಬಗ್ಗೆ ಉಲ್ಲೇಖವಿದೆ. 'ಸನತ್ಕುಮಾರ ಚರಿತ್ರೆ'ಯಲ್ಲಿ ಸೊಬಗಿನ ಸೋಣೆ ಎಂದು ಕರೆದಿದ್ದಾರೆ.  ರಾಘವಾಂಕ ಚರಿತ್ರೆ, ಚೆನ್ನಬಸವ ಪುರಾಣ, ಭರತೇಶ ವೈಭವ, ಸಿದ್ಧರಾಮ ಚರಿತೆಗಳಲ್ಲಿ ತಪ್ಪಟೆ, ತಂಬಟೆ, ತಂಬರ ಹೆಸರುಗಳಲ್ಲಿ ಕರೆದಿದ್ದಾರೆ. ಅರಸರ ಕಾಲದಲ್ಲಿ ಡಂಗುರ ಸಾರಲ್ಲು ಉಪಯೋಗಿಸುತ್ತಿದ್ದರು.

ತಯಾರಿಕೆ
ಒಂದು ವೃತ್ತಾಕಾರವಾದ ಮರದ ಅಥವಾ ಕಬ್ಬಿಣದ ಬಳೆಯನ್ನು ಸಿದ್ಧಗೊಳಿಸಲಾಗುತ್ತದೆ. ಈ ಬಳೆ ನಾಲ್ಕು ಚಕ್ಕೆಮಾಡಿ ಮೊಳೆ ಹೊಡೆದು ಬಿಗಿಗೊಳಿಸಲಾಗುತ್ತದೆ. ಮರದ ಬಳೆಯಾದರೆ , ಹೂನರು ಮರ, ಸಿಗರೇವು ಮರ, ಹಲಸಿನ ಮರವನ್ನು ಹಾಕಿ ಮಾಡುತ್ತಾರೆ. ಕಬ್ಬಿಣದ ಬಳೆಗಾದರೆ ಬಂಡಿಯ ಚಕ್ರದ ಪಟ್ಟಾವನ್ನು ಬಳಸುತ್ತಾರೆ. ಇದರ ವ್ಯಾಸ ಅರ್ಧ ಅಂಗುಲದಿಂದ ಒಂದುವರೆ ಅಡಿಯಾಗಿರುತ್ತದೆ. ಮೇಕೆ ಚರ್ಮ ಇದರ ಮುಚ್ಚವಾಗಿರುತ್ತದೆ. ಹುಣಸೆ ಬೀಜದ ಅಂಟು ಅಥವಾ ಮೇಕೆಯ ಚರ್ಮದ ದಾರದಿಂದ ಬಳೆ ಹಾಗೂ ಪಟ್ಟವನ್ನು ಸೇರಿಸಿ ಬಿಗಿಯಯಲಾಗುತ್ತದೆ. ಹಲಗೆಯ ಆಕಾರ ಮತ್ತು ಗಾತ್ರದಲ್ಲಿ ವ್ಯತ್ಯಾಸವಿರುತ್ತದೆ. ಒಂದೂವರೆಯಿಂದ ಎಂಟು ಅಡಿ ವ್ಯಾಸವಿರುವ ಹಲಗೆಗಳನ್ನು ನೋಡಬಹುದು.

ನುಡಿಸುವಿಕೆ
ಹಲಗೆಯನ್ನು ನುಡಿಸುವುದಕ್ಕೆ ಬೆಂಕಿಯಲ್ಲಿ ಕಾಯಿಸಿದರೆ ನಾದ ಹಿತವಾಗಿರುತ್ತದೆ. ಹಲಗೆಯ ಕಂಠಕ್ಕೆ ತೊಗಲಿನ ಬಾರು ಇರುತ್ತದೆ. ಇದನ್ನು ಹೆಗಲಿಗೆ ಏರಿಸಿ ಎದೆಯ ಎಡಭಾಗಕ್ಕೆ ಎತ್ತರಿಸಿ ನುಡಿಸುತ್ತಾರೆ. ಎಡಗೈ ಕಂಠದ ಮೇಲೆ ಇರುತ್ತದೆ ಮತ್ತು ಬಲಗೈ ಗುಣಿಕೆ ಹಲಗೆಯ ವಿವಿಧ ಗತಿಯ ನಾದವನ್ನು ಹೊರದಿಸುತ್ತದೆ. ಈ ಕೈಗೆ ಒಂದೂವರೆ ಅಡಿ ಬೆತ್ತ ಅಥವಾ ಬಿದಿರಿನ ಛಡಿ ಇರುತ್ತದೆ. ಗತ್ತುಗಳನ್ನು ಬಾರಿಸಲು ದೊಡ್ಡ ಹಲಗೆಗಳನ್ನು ಬಳಸಿದರೆ, ಬೋಲ್ ಗಳನ್ನು ಬಾರಿಸಲು ಸಣ್ಣ ಹಲಗೆಗಳನ್ನು ಬಳಸುತ್ತಾರೆ. ಹಲಗೆಯೊಂದಿಗೆ ಸನಾದಿ, ದಿಮ್ಮು, ಟಕೂರಿ, ಜಾಗಡಿ ಮತ್ತು ತಾಸೆ ವಾದ್ಯಗಳಿರುತ್ತದೆ. ಉತ್ಸವ, ಜಾತ್ರೆ, ಕುಣಿತ, ಬಯಲಾಟ,  ಮರಣ, ಮದುವೆ ಮತ್ತು ಮೆರವಣಿಗೆಗಳಲ್ಲಿ ತಮಟೆಯನ್ನು ಬಾರಿಸುತ್ತಾರೆ.

ಉಲ್ಲೇಖಗಳು

ಜಾನಪದ
ಸಂಗೀತ ವಾದ್ಯಗಳು
ತೊಣಚಿ

ತೊಣಚಿಗಳು ಡಿಪ್ಟೆರಾ ಕೀಟ ಗಣದಲ್ಲಿ ಟ್ಯಾಬನಿಡೇ ಕುಟುಂಬದಲ್ಲಿನ ಒಂಟಿ ಜೋಡಿ ರೆಕ್ಕೆಗಳಿರುವ ನೊಣಗಳು. ಇವು ಹಲವುವೇಳೆ ದೊಡ್ಡದಾಗಿದ್ದು ಹಾರಾಟದಲ್ಲಿ ವೇಗವಾಗಿ ಚಲಿಸುತ್ತವೆ. ಹೆಣ್ಣುಗಳು ರಕ್ತವನ್ನು ಪಡೆಯಲು ಕುದುರೆಗಳು, ದನಗಳು, ನಾಯಿಗಳಂತಹ ಪ್ರಾಣಿಗಳನ್ನು ಕಚ್ಚುತ್ತವೆ ಮತ್ತು ಮನುಷ್ಯರನ್ನೂ ಕಚ್ಚುತ್ತವೆ. ಇವು ಬಿಸಿಲಿನಲ್ಲಿ ಹಾರಾಡಲು ಇಷ್ಟಪಡುತ್ತವೆ ಮತ್ತು ಕತ್ತಲೆಯ, ನೆರಳಿರುವ ಪ್ರದೇಶಗಳನ್ನು ತಪ್ಪಿಸುತ್ತವೆ, ಮತ್ತು ರಾತ್ರಿಯ ಹೊತ್ತು ನಿಷ್ಕ್ರಿಯವಾಗಿರುತ್ತವೆ. ಇವು ವಿಶ್ವದಾದ್ಯಂತ ಕೆಲವು ದ್ವೀಪಗಳು ಹಾಗೂ ಧ್ರುವ ಪ್ರದೇಶಗಳನ್ನು ಹೊರತುಪಡಿಸಿ ಬೇರೆಲ್ಲ ಕಡೆ ಕಂಡುಬರುತ್ತವೆ.

ಹೆಣ್ಣು ತೊಣಚಿಗಳು ರಕ್ತದ ಮೂಲಕ ಹರಡುವ ರೋಗಗಳನ್ನು ಒಂದು ಪ್ರಾಣಿಯಿಂದ ಮತ್ತೊಂದು ಪ್ರಾಣಿಗೆ ತಮ್ಮ ಕುಡಿಯುವ ರೂಢಿಯಿಂದ ಸಾಗಿಸಬಲ್ಲವು. ರೋಗಗಳು ಉಂಟಾಗುವ ಪ್ರದೇಶಗಳಲ್ಲಿ, ಇವುಗಳು ಕುದುರೆ ಕುಟುಂಬದ ಸಾಂಕ್ರಾಮಿಕ ಅನೀಮಿಯಾ ವೈರಾಣುವನ್ನು, ದನಗಳು ಹಾಗೂ ಕುರಿಗಳಲ್ಲಿ ನೆರಡಿ ರೋಗವನ್ನು ಸಾಗಿಸುವುದು ತಿಳಿದುಬಂದಿದೆ. ಇವು ದನಗಳ ಬೆಳವಣಿಗೆ ದರಗಳನ್ನು ಕಡಿಮೆ ಮಾಡಬಲ್ಲವು ಮತ್ತು ಸೂಕ್ತವಾದ ಆವಾಸಸ್ಥಳಗಳನ್ನು ಒದಗಿಸದಿದ್ದರೆ ಆಕಳುಗಳ ಹಾಲಿನ ಉತ್ಪಾದನೆಯನ್ನು ಕಡಿಮೆ ಮಾಡಬಲ್ಲವು. ಕನ್ನಡನಾಡಿನ ಹಳ್ಳಿಗಳಲ್ಲಿ ಇವುಗಳನ್ನು 'ಕಡಿನೊಣ' ಎನ್ನುವರು. ಇವು ಸುಮಾರು ಎರಡು ಸೆಂಟಿಮೀಟರ್ ಉದ್ದ ಇರುತ್ತವೆ.

ಉಲ್ಲೇಖಗಳು 

ಕೀಟಗಳು
ಊರ್ಧ್ವ ಪುಂಡ್ರ

ಊರ್ಧ್ವ ಪುಂಡ್ರವು ವೈಷ್ಣವರು ತಾವು ವಿಷ್ಣುವಿನ ಭಕ್ತರು ಎಂದು ತೋರಿಸಿಕೊಳ್ಳಲು ಧರಿಸುವ ತಿಲಕ. ಇದನ್ನು ಸಾಮಾನ್ಯವಾಗಿ ಹಣೆಯ ಮೇಲೆ ಹಚ್ಚಿಕೊಳ್ಳಲಾಗುತ್ತದೆ, ಆದರೆ ದೇಹದ ಇತರ ಭಾಗಗಳ ಮೇಲೂ ಹಚ್ಚಿಕೊಳ್ಳಬಹುದು. ಗುರುತುಗಳನ್ನು ದೈನಂದಿನ ಆಚರಣೆಯಾಗಿ ಅಥವಾ ವಿಶೇಷ ಸಂದರ್ಭಗಳಲ್ಲಿ ಮಾಡಿಕೊಳ್ಳಬಹುದು, ಮತ್ತು ಭಕ್ತನು ತಾನು ಯಾವ ನಿರ್ದಿಷ್ಟ ವಂಶಾವಳಿ ಅಥವಾ ಸಂಪ್ರದಾಯಕ್ಕೆ ಸೇರಿರುವನು ಎಂಬುದನ್ನು ಸೂಚಿಸುತ್ತವೆ. ಭಿನ್ನ ವೈಷ್ಣವ ಸಂಪ್ರದಾಯಗಳು ತಮ್ಮ ನಿರ್ದಿಷ್ಟ ವಂಶಾವಳಿಯ ಸಿದ್ಧಾಂತವನ್ನು ಆಧರಿಸಿದ ತಮ್ಮದೇ ಸ್ವಂತದ ವಿಶಿಷ್ಟ ಶೈಲಿಯ ತಿಲಕವನ್ನು ಹೊಂದಿವೆ. ಸಾಮಾನ್ಯ ತಿಲಕ ಮಾದರಿಯಲ್ಲಿ ಎರಡು ಅಥವಾ ಹೆಚ್ಚು ಉದ್ದನೆಯ/ಲಂಬವಾದ ರೇಖೆಗಳಿರುತ್ತವೆ. ಇದು ಇಂಗ್ಲಿಷ್‍ನ U ಅಕ್ಷರವನ್ನು ಹೋಲುತ್ತದೆ. ಇದು ಸಾಮಾನ್ಯವಾಗಿ ವಿಷ್ಣುವಿನ ಪಾದಗಳನ್ನು ಪ್ರತಿನಿಧಿಸುತ್ತದೆ.

ಉಲ್ಲೇಖಗಳು 

ವೈಷ್ಣವ ಸಂಪ್ರದಾಯ
ನಥಾನ್ ಲಿಯೋನ್

ನಥಾನ್ ಮೈಕೇಲ್ ಲಿಯೋನ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ಆಫ್ ಬ್ರೇಕ್ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಅಡಿಲೇಡ್ ಸ್ಟ್ರೈಕರ್ಸ್ ಹಾಗೂ ನ್ಯೂ ಸೌತ್ ವೇಲ್ಸ್ ತಂಡಗಳಿಗೆ ಆಡುತ್ತಾರೆ.

ಆರಂಭಿಕ ಜೀವನ 
ಲಿಯೋನ್ ರವರು ನವಂಬರ್ ೨೦, ೧೯೮೭ರಲ್ಲಿ ಆಸ್ಟ್ರೇಲಿಯಾದ ನ್ಯೂ ಸೌತ್ ವೇಲ್ಸ್ ನ ಯಂಗ್ನಲ್ಲಿ ಜನಿಸಿದರು. ನಥಾನ್ ರವರು ತಮ್ಮ ಬಾಲ್ಯದಲ್ಲಿ ಕ್ಯಾಂಬೇರ್ರಾಗೆ ಬಂದು ಎ ಸಿ ಟಿ ಕ್ರಿಕೆಟ್ ನ ೧೭ರ ವಯೋಮಿತಿ ತಂಡದಲ್ಲಿ ಹಾಗೂ ೧೮ರ ವಯೋಮಿತಿ ತಂಡದಲ್ಲಿ ಅಡಲಾರಂಭಿಸಿದರು. ಇವರು ಯೂನಿವರ್ಸಿಟಿ ಹಾಗೂ ಜಿಲ್ಲಾ ಮಟ್ಟದ ಕ್ರಿಕೆಟ್ ತಂಡದಲ್ಲಿ ಆಡಿದರು. ನಂತರ ಮಾರ್ಕ್ ಹಿಗ್ಗ್ಸ್ ರವರ ಮಾರ್ಗದರ್ಶನದಲ್ಲಿ ಆಫ್ ಬ್ರೇಕ್ ಬೌಲಿಂಗ್ ಕಲಿತರು.

ವೃತ್ತಿ ಜೀವನ 
ಲಿಯೋನ್ ರವರು ಫೆಬ್ರವರಿ ೧೦, ೨೦೧೧ರಂದು ಪರ್ತ್ ನಲ್ಲಿ ಸೌತ್ ಆಸ್ಟ್ರೇಲಿಯಾ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಅಗಸ್ಟ್ ೩೧, ೨೦೧೧ ಗ್ಯಾಲೇಯಲ್ಲಿ ಶ್ರೀಲಂಕಾ ವಿರುಧ್ಧ ನಡೆದ ಮೊದಲ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಮಾರ್ಚ್ ೦೮, ೨೦೧೨ರಂದು ಅಡಿಲೇಡ್ ನಲ್ಲಿ ಶ್ರೀಲಂಕಾ ವಿರುದ್ಧ ನಡೆದ ಮೂರನೇ ಫೈನಲ್ ಏಕದಿನ ಪಂದ್ಯದಿಂದ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಜನವರಿ ೨೨, ೨೦೧೬ ರಂದು ಮೆಲ್ಬರ್ನ್ನಲ್ಲಿ ಭಾರತದ ವಿರುದ್ಧ ನಡೆದ ಎರಡನೇ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೨೯ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೮೯ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೦೨ ಪಂದ್ಯಗಳು

ವಿಕೇಟಗಳು 
ಏಕದಿನ  ಪಂದ್ಯಗಳಲ್ಲಿ : ೨೯
ಟೆಸ್ಟ್ ಪಂದ್ಯಗಳಲ್ಲಿ  : ೩೫೭
ಟಿ-೨೦ ಪಂದ್ಯಗಳಲ್ಲಿ  : ೦೧

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಅಪೂರ್ವಿ ಚಾಂಡೇಲಾ

ಅಪೂರ್ವಿ ಸಿಂಗ್ ಚಾಂಡೇಲಾ (ಜನನ ೪ ಜನವರಿ ೧೯೯೩) ಭಾರತೀಯ ಕ್ರೀಡಾ ಶೂಟರ್ ಆಗಿದ್ದು, ಅವರು ೧೦ ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಸ್ಪರ್ಧಿಸುತ್ತಾರೆ. ಅವರು ಹೊಸದಿಲ್ಲಿಯಲ್ಲಿ ನಡೆದ ೨೦೧೮ರ ಐಎಸ್ಎಸ್ಎಫ್ ವಿಶ್ವಕಪ್ನಲ್ಲಿ ಚಿನ್ನದ ಪದಕವನ್ನು ಗೆದ್ದಿದ್ದಾರೆ.

ಆರಂಭಿಕ ಜೀವನ 
ಚಾಂಡೇಲಾರವರು ಜೈಪುರದಲ್ಲಿ ಜನಿಸಿದರು. ಆಕೆಯ ತಂದೆ ಕುಲದೀಪ್ ಸಿಂಗ್ ಚಂಡೇಲಾ ಮತ್ತು ತಾಯಿ ಬಿಂದು ರಾಥೋಡ್. ಜೈಪುರದ ಮಾಯೋ ಬಾಲಕಿಯರ ಶಾಲೆ ಅಜ್ಮೀರ್ ಮತ್ತು ಮಹಾರಾಣಿ ಗಾಯತ್ರಿ ದೇವಿ ಬಾಲಕಿಯರ ಶಾಲೆಯಿಂದ ಶಾಲಾ ಶಿಕ್ಷಣವನ್ನು ಪಡೆದರು. ದೆಹಲಿ ವಿಶ್ವವಿದ್ಯಾಲಯದ ಮೇರಿ ಕಾಲೇಜಿನಿಂದ ಸಮಾಜಶಾಸ್ತ್ರವನ್ನು ಅಧ್ಯಯನ ಮಾಡಿದ್ದಾರೆ.

ವೃತ್ತಿ 
೨೦೧೨ ರಲ್ಲಿ, ನವದೆಹಲಿಯಲ್ಲಿ ನಡೆದ ರಾಷ್ಟ್ರೀಯ ಶೂಟಿಂಗ್ ಚಾಂಪಿಯನ್‌ಶಿಪ್‌ನಲ್ಲಿ ಚಾಂಡೇಲಾರವರು 10 ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಗೆದ್ದರು. ೨೦೧೪ ರಲ್ಲಿ, ಹೇಗ್‌ನಲ್ಲಿ ನಡೆದ ಇಂಟರ್‌ಶೂಟ್ ಚಾಂಪಿಯನ್‌ಶಿಪ್‌ನಲ್ಲಿ ಅವರು ನಾಲ್ಕು ಪದಕಗಳನ್ನು ಗೆದ್ದರು. ಇದರಲ್ಲಿ ಎರಡು ವೈಯಕ್ತಿಕ ಮತ್ತು ಎರಡು ತಂಡದ ವಿಭಾಗದಲ್ಲಿ ಪದಕಗಳನ್ನು ಗೆದ್ದುಕೊಂಡಿದ್ದರು. ಅದೇ ವರ್ಷದಲ್ಲಿ, ಗ್ಲ್ಯಾಸ್ಗೋದಲ್ಲಿ ನಡೆದ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಗೆದ್ದ ಅವರು, ಫೈನಲ್‌ನಲ್ಲಿ 206.7 ಅಂಕಗಳನ್ನು ಗಳಿಸಿ, ಹೊಸ ದಾಖಲೆಯನ್ನು ಸೃಷ್ಟಿಸಿದರು.

ಮಹಿಳೆಯರ 10 ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಚಾಂಡೇಲಾ ೨೦೧೬ ರ ರಿಯೊ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆದಿದ್ದರು. ಅಲ್ಲಿ ಅವರು, ಅರ್ಹತಾ ಸುತ್ತಿನಲ್ಲಿ ೫೧ ಸ್ಪರ್ಧಿಗಳಲ್ಲಿ ೩೪ನೇ ಸ್ಥಾನ ಪಡೆದರು.

೨೦೧೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ, ಅವರು ರವಿ ಕುಮಾರ್ ಅವರೊಂದಿಗೆ 10 ಮೀಟರ್ ಏರ್ ರೈಫಲ್ ಮಿಶ್ರ ತಂಡದ ಸ್ಪರ್ಧೆಗೆ ಜೋಡಿಯಾಗಿದ್ದರು ಮತ್ತು ಕಂಚಿನ ಪದಕವನ್ನು ಗೆದ್ದರು. ಮಾಜಿ ರಾಷ್ಟ್ರೀಯ ಚಾಂಪಿಯನ್ ರಾಕೇಶ್ ಮನ್ಪತ್ ಅವರು, ಅಪೂರ್ವಿ ಚಾಂಡೇಲಾರವರಿಗೆ ಮಾರ್ಗದರ್ಶನ ನೀಡುತ್ತಿದ್ದಾರೆ. ನವದೆಹಲಿಯಲ್ಲಿ ನಡೆದ ಐಎಸ್‌ಎಸ್‌ಎಫ್ ವಿಶ್ವಕಪ್ ೨೦೧೯ ರಲ್ಲಿ ಮಹಿಳೆಯರ 10 ಮೀಟರ್ ಏರ್ ರೈಫಲ್‌ನಲ್ಲಿ ಚಿನ್ನದ ಪದಕ ಗೆದ್ದಿದ್ದಾರೆ.

ಐಎಸ್ಎಸ್ಎಫ್ ವಿಶ್ವ ಪದಕಗಳು

ಉಲ್ಲೇಖಗಳು
ತ್ರಿಪುಂಡ್ರ

ತ್ರಿಪುಂಡ್ರವು (ಸಂಸ್ಕೃತ: त्रिपुण्ड्र ತ್ರಿಪುಂಡ್ರ "ಮೂರು ಗುರುತುಗಳು") ಶೈವರ ತಿಲಕವಾಗಿದೆ, ಮತ್ತು ದಕ್ಷಿಣ ಭಾರತದಲ್ಲಿ ತನ್ನ ಮೂಲಗಳನ್ನು ಹೊಂದಿರುವ ಒಂದು ದೈಹಿಕ ಕಲೆಯಾಗಿದೆ. ಇದು ಹಣೆಯ ಮೇಲೆ ಅಡ್ಡಡ್ಡವಾದ ಮೂರು ರೇಖೆಗಳನ್ನು, ಸಾಮಾನ್ಯವಾಗಿ ಪವಿತ್ರ ಭಸ್ಮದಿಂದ ಮಾಡಿದ ಒಂದು ಚುಕ್ಕೆಯನ್ನು ಹೊಂದಿರುತ್ತದೆ. ಹಿಂದೂ ಧರ್ಮದೊಳಗಿನ ಶೈವ ಸಂಪ್ರದಾಯದಲ್ಲಿ ಇದು ಆಧ್ಯಾತ್ಮಿಕ ಅರ್ಥವನ್ನು ಹೊಂದಿದೆ.

ಹಣೆಯ ಜೊತೆಗೆ ತ್ರಿಪುಂಡ್ರವನ್ನು ದೇಹದ ಇತರ ಭಾಗಗಳಲ್ಲೂ ಧರಿಸಬಹುದು. ಇವು ಅಂಗೀಕಾರದ ವಿಧಿಗಳ ಸಂದರ್ಭದಲ್ಲಿನ ಸಂಕೇತಗಳಾಗಿವೆ, ಮತ್ತು ಕೆಲವರಿಗೆ ದೈನಂದಿನ ಅಭ್ಯಾಸವಾಗಿವೆ. ಈ ರೇಖೆಗಳು ಶಿವನ ಮೂರು ಶಕ್ತಿಗಳಾದ ಇಚ್ಚಾಶಕ್ತಿ, ಜ್ಞಾನಶಕ್ತಿ ಹಾಗೂ ಕ್ರಿಯಾಶಕ್ತಿಗಳನ್ನು ಪ್ರತಿನಿಧಿಸುತ್ತವೆ. ಇದರಲ್ಲಿ ಮತ್ತು ಇತರ ಶೈವ ಪಠ್ಯಗಳಲ್ಲಿ ವಿವರಿಸಲಾಗಿರುವ ತ್ರಿಪುಂಡ್ರವು ಶಿವನ ತ್ರಿಶೂಲವನ್ನು ಮತ್ತು ದೇವತ್ರಯರಾದ ಬ್ರಹ್ಮ, ವಿಷ್ಣು, ಮತ್ತು ಶಿವರನ್ನು ಕೂಡ ಸಂಕೇತಿಸುತ್ತದೆ.

ಉಲ್ಲೇಖಗಳು

ಗ್ರಂಥಸೂಚಿ 

 
 
 
 
ಹಿಂದೂ ಸಂಕೇತಗಳು
ತೊಗಟೆ

ತೊಗಟೆ ಎಂದರೆ ಗಿಡಮರಗಳ ಕಾಂಡದ ಹೊರಭಾಗದ ಪದರ (ಬಾರ್ಕ್). ನೀಲಗಿರಿ ಮರ, ಸೀಬೆಮರ, ನೇರಳೆಮರ, ಮುಂತಾದವುಗಳ ತೊಗಟೆ ಸುಲಿದುಕೊಂಡಿರುವುದನ್ನು ಕಾಣಬಹುದು. ಕ್ವರ್ಯಸ್ ಎಂಬ (ಕಾರ್ಕ್ ಮರ) ಮರದಲ್ಲಿ ತೊಗಟೆ ಅತಿಮಂದವಾಗಿರುತ್ತದೆ. ಇದರಿಂದ ಬಿರಡೆಗಳನ್ನು ಮಾಡುತ್ತಾರೆ.

ಗಿಡಗಳಲ್ಲಿ ದ್ವಿತೀಯಕ ಬೆಳವಣಿಗೆ (ಸೆಕೆಂಡರಿ ಗ್ರೋತ್) ಎಂಬ ಕ್ರಿಯೆ ಜರುಗುತ್ತದೆ. ಇದರಿಂದ ಗಿಡಗಳ ಸುತ್ತಳತೆ ಹೆಚ್ಚುವುದು. ಸುತ್ತಳತೆ ಹೆಚ್ಚಿದಾಗ ಗಿಡಗಳ ಕಾರ್ಟೆಕ್ಸ್ ಭಾಗದ ಮೇಲೆ ಹೆಚ್ಚು ಒತ್ತಡ ಬಿದ್ದು ಅದು ಬೊರಿಯುವಂತಾಗುತ್ತದೆ. ಕಾರ್ಟೆಕ್ಸಿನಲ್ಲಿ ಕಾರ್ಕ್ ಕೇಂಬಿಯಮ್ ಎಂಬ ಪರಿವರ್ಧನ ಅಂಗಾಂಶ (ಮೆರಿಸ್ಟೆಮ್) ಉತ್ಪತ್ತಿಯಾಗಿ ಅದರಿಂದ ಹೊರಭಾಗದಲ್ಲಿ ಬಿರಡೆ ರೂಪಗೊಳ್ಳುವುದು. ದ್ವಿತೀಯಕ ಬೆಳವಣಿಗೆ ಹೆಚ್ಚಾಗಿರುವ ಮರಗಳಲ್ಲಿ ಕಾರ್ಕ್ ಕೇಂಬಿಯಮ್ ಕಾರ್ಟೆಕ್ಸಿನ ಆಳವಾದ ಭಾಗದಲ್ಲಿ ಉತ್ಪತ್ತಿಯಾಗುತ್ತದೆ. ಇದರಿಂದ ಹೊರಭಾಗದ ಕೋಶಗಳು ಸತ್ತು ಕಾರ್ಕಿನೊಡನೆ ಮಿಶ್ರಗೊಂಡು ತೊಗಟೆಯಾಗಿ ಮಾರ್ಪಡುವುವು.

ಉಲ್ಲೇಖಗಳು
Cédric Pollet, Bark: An Intimate Look at the World's Trees. London, Frances Lincoln, 2010. (Translated by Susan Berry) 

ಸಸ್ಯ ರೂಪವಿಜ್ಞಾನ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ದಂಡಕ

ದಂಡಕನು ಸೂರ್ಯವಂಶದ ಒಬ್ಬ ರಾಜ. ಇಕ್ಷ್ವಾಕು ರಾಜನ ನೂರು ಮಂದಿ ಮಕ್ಕಳಲ್ಲಿ ಒಬ್ಬ. ಕಡು ಮೂರ್ಖನಾಗಿದ್ದ ಈತನಿಗೆ ಯಾರಿಂದಲಾದರೂ ಶಾಪ ಬಂದೀತೆಂಬ ಹೆದರಿಕೆಯಿಂದ ದಂಡಕನೆಂದು ನಾಮಕರಣ ಮಾಡಿದರು. ಈತ ಮಾಡುತ್ತಿದ್ದ ಅನ್ಯಾಯಗಳನ್ನು ಸಹಿಸದ ಇಕ್ಷ್ವಾಕು ವಿಂಧ್ಯ, ಶೈವಲ ಪರ್ವತಗಳ ನಡುವೆ ರಾಜ್ಯವನ್ನು ನಿರ್ಮಿಸಿ ಅಲ್ಲಿ ಈತನನ್ನು ಪ್ರತ್ಯೇಕವಾಗಿರಿಸಿದ. ದಂಡಕ ಅಲ್ಲಿ ಮಧುವಂತವೆಂಬ ನಗರವನ್ನು ನಿರ್ಮಾಣ ಮಾಡಿ ದೈತ್ಯಗುರು ಶುಕ್ರಾಚಾರ್ಯನನ್ನು ರಾಜಗುರುವನ್ನಾಗಿ ನೇಮಿಸಿಕೊಂಡು ರಾಜ್ಯಭಾರ ನಡೆಸತೊಡಗಿದ. ಒಮ್ಮೆ ಶುಕ್ರಾಚಾರ್ಯನಿಲ್ಲದಾಗ ಆತನ ಆಶ್ರಮಕ್ಕೆ ಹೋದ ಈತ ಆಚಾರ್ಯನ ಮಗಳು ಅರಜೆಯನ್ನು ಕೆಣಕಿ, ತಾನು ಗುರುಪುತ್ರಿಯೆಂದೂ ತನ್ನನ್ನು ಬಲಾತ್ಕರಿಸುವುದು ಯೋಗ್ಯವಲ್ಲವೆಂದೂ ಆಕೆ ಎಷ್ಟು ಹೇಳಿದರೂ ಕೇಳದೆ ಆಕೆಯನ್ನು ಬಲಾತ್ಕಾರವಾಗಿ ಭೋಗಿಸಿದ.

ಅದನ್ನು ತಿಳಿದ ಶುಕ್ರಾಚಾರ್ಯ ಕೋಪಗೊಂಡು ಅಂದಿನಿಂದ ಏಳುದಿನಗಳ ಒಳಗಾಗಿ ದಂಡಕ ಹಾಗೂ ಆತನ ಪರಿವಾರವೆಲ್ಲವೂ ನಾಶವಾಗಲಿ; ಆತನ ರಾಜ್ಯದ ಸುತ್ತಲೂ ಮೂರು ಯೋಜನ ಅಗಲವುಳ್ಳ ಪ್ರದೇಶ ಹಾಗೂ ಅಲ್ಲಿನ ಸಮಸ್ತ ಜೀವಜಂತುಗಳೂ ನಾಶವಾಗಲಿ ಎಂದು ಶಪಿಸಿದ. ಅನಂತರ ತನ್ನ ಮಗಳನ್ನು ಸಮಾಧಾನಪಡಿಸಿ ಆಕೆ ವಾಸಿಸುವ ಪ್ರದೇಶದ ಸುತ್ತಲೂ ಒಂದು ಯೋಜನದ ವರೆಗೆ ಗಿಡಮರಬಳ್ಳಿಗಳು ಬೆಳೆದು ಫಲಪುಷ್ಪಗಳಿಂದ ತುಂಬಲೆಂದು ಹರಸಿ ತನ್ನ ಶಿಷ್ಯರೊಡಗೂಡಿ ಆ ರಾಜ್ಯದ ಗಡಿದಾಟಿ ಹೊರಟುಹೋದ. ಇದಾದ ತರುವಾಯ ದಂಡಕನ ರಾಜ್ಯದಲ್ಲಿ ಏಳು ದಿನಗಳ ಕಾಲ ನಿರಂತರವಾಗಿ ಧೂಳಿನ ಮಳೆ ಸುರಿದು ಆತ ಹಾಗೂ ಆತನ ಪರಿವಾರದವರು ಭಸ್ಮವಾದರು. ಆ ಪ್ರದೇಶವೆಲ್ಲವೂ ಅರಣ್ಯವಾಯಿತು. ಅಂದಿನಿಂದ ಆ ಪ್ರದೇಶಕ್ಕೆ ಜನಸ್ಥಾನವೆಂದೂ ದಂಡಕಾರಣ್ಯವೆಂದೂ ಹೆಸರಾಯಿತು.

ವೃತ್ತ ರತ್ನಾಕರದಲ್ಲಿ ಉಕ್ತವಾದ 26 ಕ್ಕಿಂತಲೂ ಅಧಿಕಾಕ್ಷರ ಪಾದಗಳುಳ್ಳ ಒಂದು ಛಂದಸ್ಸಿಗೂ ದಂಡಕ ಎಂಬ ಹೆಸರಿದೆ. ಪ್ರತಿಪಾದದಲ್ಲಿಯೂ ಮೊದಲು ನಗಣಗಳು ಎರಡಿದ್ದು ಅನಂತರ ಏಳು ರಗಣಗಳಿದ್ದರೆ ಅದಕ್ಕೆ ಚಂಡವೃಷ್ಟಿಪ್ರಯಾತದಂಡಕ ಎಂದು ಕರೆಯುತ್ತಾರೆ. ಈ ಲಕ್ಷಣದ ಮುಂದೆ ಒಂದೊಂದು ರಗಣ ಹೆಚ್ಚುತ್ತ ಹೋದಲ್ಲಿ ಕ್ರಮವಾಗಿ ಆ ದಂಡಕಗಳನ್ನು ಅರ್ಣಃ, ಆರ್ಣವ, ವ್ಯಾಲಃ, ಜೀಮೂತಃ, ಲೀಲಾಕರಃ ಇತ್ಯಾದಿ ದಂಡಕಗಳೆಂದು ಕರೆಯುತ್ತಾರೆ.

ಉಲ್ಲೇಖಗಳು

ಹಿಂದೂ ಪುರಾಣದಲ್ಲಿನ ಜನರು
ಛಂದಸ್ಸು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆದಮ್ ಜಂಪಾ

ಆದಮ್ ಜಂಪಾ, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ಲೆಗ್ ಬ್ರೇಕ್ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಅಡಿಲೇಡ್ ಸ್ಟ್ರೈಕರ್ಸ್ ಹಾಗೂ ನ್ಯೂ ಸೌತ್ ವೇಲ್ಸ್ ತಂಡಗಳಿಗೆ ಆಡುತ್ತಾರೆ. ೨೦೧೬ ಹಾಗೂ ೨೦೧೭ರ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರೈಸಿಂಗ್ ಪೂಣೆ ಸೂಪರ್ ಜೈಯಂತ್ಸ್ ತಂಡಕ್ಕೆ ಆಡಿದ್ದರು.

ಆರಂಭಿಕ ಜೀವನ 
ಜಂಪಾ ರವರು ಮಾರ್ಚ್ ೩೧, ೧೯೯೨ರಲ್ಲಿ ಆಸ್ಟ್ರೇಲಿಯಾದ ನ್ಯೂ ಸೌತ್ ವೇಲ್ಸ್ ನ ಶೆಲ್ಲಹಾರ್ಬೊರ್ನಲ್ಲಿ ಜನಿಸಿದರು. ಬಾಲ್ಯದಲ್ಲಿ ಜಂಪಾರವರು ಮಧ್ಯಮ ವೇಗದ ಬೌಲರ್ ಆಗಿದ್ದರು, ಅದರೆ ಆಸ್ಟ್ರೇಲಿಯಾದ ೧೪ರ ವಯ್ಯೋಮಿತಿ ತಂಡದಲ್ಲಿ ವೇಗದ ಬೌಲರ್‌‌‍ಗಳ ಮಿತಿ ಇದ್ದ ಕಾರಣ ಇವರು ಲೆಗ್ ಸ್ಪಿನ್ ಬೌಲಿಂಗ್ ಮಾಡಲು ಪ್ರಾರಂಭಿಸಿದರು.ಆಸ್ಟ್ರೇಲಿಯಾದ ಮಾಜಿ ಲೆಗ್ ಸ್ಪಿನ್ ಮಾಂತ್ರಿಕ ಶೇನ್ ವಾರ್ನ್ ರವರನ್ನು ಸ್ಪೋರ್ತಿಯಗಿಸಿಕೊಂಡಿದ್ದರು.
೨೦೦೯ರಲ್ಲಿ ಆಸ್ಟ್ರೇಲಿಯಾದ ೧೯ರ ವಯ್ಯೋಮಿತಿ ತಂಡದಲ್ಲಿ ಸ್ಥಾನವನ್ನು ಪಡೆದರು.

ವೃತ್ತಿ ಜೀವನ 

ಜಂಪಾ ರವರು ನವಂಬರ್ ೨೭, ೨೦೧೨ರಂದು ಕ್ಯಾನ್ಬೆರ್ರಾನಲ್ಲಿ ನ್ಯೂ ಸೌತ್ ವೇಲ್ಸ್ ಹಾಗು ಕ್ವೀನ್ಸ್‌‌‍ಲ್ಯಾಂಡ್ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್‌‌ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಫೆಬ್ರವರಿ ೦೬, ೨೦೧೬ರಲ್ಲಿ ವೆಲ್ಲಿಂಗ್‌ಟನ್‌ಲ್ಲಿ ನ್ಯೂಜಿಲ್ಯಾಂಡ್ ವಿರುಧ್ಧ ನಡೆದ ಎರಡನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಮಾರ್ಚ್ ೦೪, ೨೦೧೬ರಂದು ದರ್ಬನ್‌‍ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧ ನಡೆದ ಮೊದಲನೇ ಟಿ-೨೦ ಪಂದ್ಯದಿಂದ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್‌‌‌‌‌‌‌‌‌‌‌ಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೪೮ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೨೨ ಪಂದ್ಯಗಳು

ವಿಕೇಟಗಳು 
ಏಕದಿನ  ಪಂದ್ಯಗಳಲ್ಲಿ : ೬೫
ಟಿ-೨೦ ಪಂದ್ಯಗಳಲ್ಲಿ  : ೨೩

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಭಾರತದಲ್ಲಿನ ನೈಸರ್ಗಿಕ ವಿಕೋಪಗಳು

ಭಾರತದಲ್ಲಿನ ನೈಸರ್ಗಿಕ ವಿಕೋಪಗಳು, ಅವುಗಳಲ್ಲಿ ಹಲವು ಭಾರತದ ಹವಾಮಾನಕ್ಕೆ ಸಂಬಂಧಿಸಿವೆ, ಇದರಿಂದಾಗಿ ಅಪಾರ ಪ್ರಮಾಣದ ಜೀವ ಮತ್ತು ಆಸ್ತಿಪಾಸ್ತಿ ನಷ್ಟವಾಗುತ್ತದೆ. ಬರ, ಮಿಂಚಿನ ಪ್ರವಾಹ, ಚಂಡಮಾರುತಗಳು, ಹಿಮಪಾತಗಳು, ಧಾರಾಕಾರ ಮಳೆಯಿಂದ ಉಂಟಾದ ಭೂಕುಸಿತಗಳು ಮತ್ತು ಹಿಮಬಿರುಗಾಳಿಗಳು ಅತ್ಯಂತ ದೊಡ್ಡ ಅಪಾಯವನ್ನುಂಟುಮಾಡುತ್ತವೆ. ಭೂಕಂಪಗಳು, ಪ್ರವಾಹ, ಜ್ವಾಲಾಮುಖಿ ಸ್ಫೋಟ, ಭೂಕುಸಿತಗಳು, ಚಂಡಮಾರುತಗಳು ಇತ್ಯಾದಿಗಳಿಂದ ನೈಸರ್ಗಿಕ ವಿಪತ್ತು ಸಂಭವಿಸಬಹುದು. ಪರಿಸರದಲ್ಲಿ ಆಳವಾದ ಹಾನಿಯಾದಲ್ಲಿ  ಅಥವಾ ಮಾನವ ನಷ್ಟವಾದಲ್ಲಿ ಅದರಿಂದ ಆಗಾಗ ಆರ್ಥಿಕ ನಷ್ಟವಾಗುತ್ತದೆ ಅದನ್ನು ನೈಸರ್ಗಿಕ ವಿಕೋಪ ಎಂದು ಪರಿಗಣಿಸಬಹುದು .  ಇದರಿಂದ ಉಂಟಾಗುವ ಮತ್ತೊಂದು  ಅಪಾಯವೆಂದರೆ; ಆಗಾಗ್ಗೆ ಉಂಟಾಗುವ ಬೇಸಿಗೆಯ ಧೂಳಿನ ಬಿರುಗಾಳಿಗಳು , ಇದು ಸಾಮಾನ್ಯವಾಗಿ ಉತ್ತರದಿಂದ ದಕ್ಷಿಣಕ್ಕೆ ಚಲಿಸುತ್ತದೆ; ಅವು ಉತ್ತರ ಭಾರತದಲ್ಲಿ ವ್ಯಾಪಕವಾದ ಆಸ್ತಿಪಾಸ್ತಿಗಳಿಗೆ ಹಾನಿಯನ್ನುಂಟುಮಾಡುತ್ತವೆ  ಮತ್ತು ಶುಷ್ಕ ಪ್ರದೇಶಗಳಿಂದ ಹೆಚ್ಚಿನ ಪ್ರಮಾಣದ ಧೂಳನ್ನು ಸಂಗ್ರಹಿಸುತ್ತವೆ. ಭಾರತದ ಕೆಲವು ಭಾಗಗಳಲ್ಲಿ ಆಲಿಕಲ್ಲು ಸಾಮಾನ್ಯವಾಗಿದೆ, ಇದರಿಂದಾಗಿ ನಿಂತಿರುವ ಬೆಳೆಗಳಾದ ಭತ್ತ ಮತ್ತು ಗೋಧಿ ಮತ್ತು ಇನ್ನೂ ಅನೇಕ ಬೆಳೆಗಳಿಗೆ ತೀವ್ರ ಹಾನಿಯಾಗುತ್ತದೆ.

ಭೂಕುಸಿತ ಮತ್ತು ಹಿಮಪಾತ 
ಭೂಕುಸಿತವು  ಸಾಮಾನ್ಯವಾಗಿ ಸಣ್ಣ ಪ್ರಮಾಣದ ಹಿಮಾಲಯದಲ್ಲಿ ಕಾಣಬಹುದು. ಕಿರಿಯ ಬೆಟ್ಟಗಳು  ಬಂಡೆಗಳ ರಚನೆಗೆ ಕಾರಣವಾಗುತ್ತದೆ, ಇದರಿಂದ ಅವು ಜಾರುವಿಕೆಗೆ ಒಳಗಾಗಬಹುದು. ಹೆಚ್ಚುತ್ತಿರುವ ಜನಸಂಖ್ಯೆ ಮತ್ತು ಅಭಿವೃದ್ಧಿ ಒತ್ತಡಗಳು, ವಿಶೇಷವಾಗಿ ಮರಸಾಗಣಿಕೆ ಮತ್ತು ಪ್ರವಾಸೋದ್ಯಮದಿಂದ ಅರಣ್ಯನಾಶಕ್ಕೆ ಕಾರಣವಾಗುತ್ತವೆ. ಇದರ ಪರಿಣಾಮವಾಗಿ ಬೆಟ್ಟಗುಡ್ಡಗಳ ಕುಸಿಯುವ ಪ್ರಮಾಣ ಹೆಚ್ಚಾಗಿ ಇದು ಭೂಕುಸಿತದ ತೀವ್ರತೆಯನ್ನು ಹೆಚ್ಚಿಸುತ್ತದೆ; ಮರದ ಹೊದಿಕೆಯು ನೀರಿನ ಇಳಿಯುವಿಕೆಗೆ ಅಡ್ಡಿಯಾಗುವುದರಿಂದ.  ಪಶ್ಚಿಮ ಘಟ್ಟದ ಕೆಲವು ಭಾಗಗಳು ಕಡಿಮೆ ತೀವ್ರತೆಯ ಭೂಕುಸಿತದಿಂದ ಬಳಲುತ್ತವೆ. ಕಾಶ್ಮೀರ, ಹಿಮಾಚಲ ಪ್ರದೇಶ ಮತ್ತು ಸಿಕ್ಕಿಂನಲ್ಲಿ ಹಿಮಪಾತ ಸಂಭವಿಸುವುದು ಸಾಮಾನ್ಯವಾಗಿದೆ. ಭಾರತದಲ್ಲಿ ಭೂಕುಸಿತಗಳು ಹೆಚ್ಚು ಅಪಾಯಕಾರಿ ಏಕೆಂದರೆ ಅನೇಕ ಭಾರತೀಯ ಕುಟುಂಬಗಳು ಮತ್ತು ರೈತರು ಬೆಟ್ಟಗಳಲ್ಲಿ ಅಥವಾ ಪರ್ವತಗಳಲ್ಲಿ ವಾಸಿಸುತ್ತಾರೆ ಮತ್ತು ಭಾರತದಲ್ಲಿ ಮಳೆಗಾಲವು ತುಂಬಾ ತೀವ್ರವಾಗಿರುತ್ತದೆ.

ಭಾರತದ  ಪ್ರವಾಹಗಳು 
ಭಾರತದಲ್ಲಿ ಪ್ರವಾಹವು ಸಾಮಾನ್ಯ ನೈಸರ್ಗಿಕ ವಿಕೋಪವಾಗಿದೆ. ಭಾರೀ ನೈರುತ್ಯ       ಮುಂಗಾರು ಮಳೆಯು ಬ್ರಹ್ಮಪುತ್ರ ಮತ್ತು ಇತರ ನದಿಗಳು ತಮ್ಮ ದಡಗಳನ್ನು ವಿಸ್ತರಿಸಲು ಕಾರಣವಾಗುತ್ತದೆ,ಇದರಿಂದ ಆಗಾಗ್ಗೆ ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಪ್ರವಾಹ ಉಂಟಾಗುತ್ತದೆ. ಅವು ಭತ್ತ ಬೆಳೆಯುವ ರೈತರಿಗೆ ನೈಸರ್ಗಿಕ ನೀರಾವರಿ ಮತ್ತು ಫಲವತ್ತತೆಯ ಮೂಲವಾಗಿದ್ದರು, ಪ್ರವಾಹವು ಸಾವಿರಾರು ಜನರನ್ನು ಕೊಂದು ಲಕ್ಷಾಂತರ ಜನರನ್ನು ಸ್ಥಳಾಂತರಿಸಬಹುದು. ಹೆಚ್ಚುವರಿ, ಅನಿಯಮಿತ ಅಥವಾ ಅಕಾಲಿಕ ಮುಂಗಾರು ಮಳೆಯು ಮಣ್ಣನ್ನು ಕೊಚ್ಚಿಕೊಂಡು ಹೋಗುತ್ತದೆ  ಇಲ್ಲದಿದ್ದರೆ ಬೆಳೆಗಳನ್ನು ಹಾಳುಮಾಡುತ್ತದೆ.      ಭಾರತದಾದ್ಯಂತ ಬಹುತೇಕ ಪ್ರದೇಶ ಪ್ರವಾಹ ಪೀಡಿತವಾಗಿದೆ, ಮತ್ತು ಮಿಂಚು ಪ್ರವಾಹ ಮತ್ತು ಧಾರಾಕಾರ ಮಳೆಯಂತಹ ವಿಪರೀತ ಮಳೆಯ ಘಟನೆಗಳು ಕಳೆದ ಹಲವಾರು ದಶಕಗಳಲ್ಲಿ ಮಧ್ಯ ಭಾರತದಲ್ಲಿ ಹೆಚ್ಚು ಸಾಮಾನ್ಯವಾಗಿದೆ,  ಏರುತ್ತಿರುವ ತಾಪಮಾನದಿಂದಾಗಿ ಮಳೆಯ ಮೊತ್ತವು ದುರ್ಬಲವಾಗಿ ಮುಂಗಾರು ಪರಿಚಲನೆ ಕ್ರಮೇಣ ಕಡಿಮೆಯಾಗಿದೆ.   ಭಾರತೀಯ ಸಾಗರದಲ್ಲಿ ಕ್ಷಿಪ್ರ ತಾಪಮಾನ ಏರಿಕೆಯ ಪರಿಣಾಮವಾಗಿ  ಮತ್ತು ಕಡಿಮೆ ಭೂ ಸಮುದ್ರದ ತಾಪಮಾನದ ವ್ಯತ್ಯಾಸದಿಂದ ವರ್ಷಧಾರೆ ಕುಂಟಿತವಾಗಿದೆ. ಇದರರ್ಥ ಇತ್ತೀಚಿನ ದಶಕಗಳಲ್ಲಿ ಮಧ್ಯ ಭಾರತದ ಮೇಲೆ ಹೆಚ್ಚು ಶುಷ್ಕ ಹವಾಮಾನದ ಜೊತೆಗೆ ವಿಪರೀತ ಮಳೆಯ ಘಟನೆಗಳು ನಡೆಯುತ್ತಿವೆ.
ಮೌರಿಸಿಯೊ ಡಿ ಮೈಯೊ

ಮೌರಿಸಿಯೊ ಡಿ ಮೈಯೊ ಬ್ರೆಜಿಲ್‌ನ ಪ್ಲಾಸ್ಟಿಕ್ ಸರ್ಜನ್ ಆಗಿದ್ದು, ಇವರು ಚುಚ್ಚುಮದ್ದಿನ ಭರ್ತಿಸಾಮಾಗ್ರಿ ಮತ್ತು ಬೊಟುಲಿನಮ್ ಟಾಕ್ಸಿನ್‌ನೊಂದಿಗೆ ಕೆಲಸ ಮಾಡುತ್ತಾರೆ. ಪ್ಲಾಸ್ಟಿಕ್ ಸರ್ಜರಿ ಕುರಿತ ಮೂರು ಪಠ್ಯಪುಸ್ತಕಗಳ ಸಹ ಲೇಖಕರಾಗಿದ್ದಾರೆ.

ವೃತ್ತಿ
ಡಿ ಮೈಯೊ, ಸಾವೊ ಪೌಲೊ ವಿಶ್ವವಿದ್ಯಾಲಯದ ವೈದ್ಯಕೀಯ ಶಾಲೆಯಲ್ಲಿ ವೈದ್ಯಕೀಯ ಅಧ್ಯಯನ ಮಾಡಿದರು. ೧೯೯೬ ರಿಂದ ಪ್ಲಾಸ್ಟಿಕ್ ಸರ್ಜರಿ ಮತ್ತು ಕ್ಲಿನಿಕಲ್ ಅಭ್ಯಾಸದ ನಂತರ, ನಾನ್ ಸರ್ಜಿಕಲ್ ವಿಧಾನಗಳಲ್ಲಿ ಪರಿಣಿತಿ ಪಡೆದರು.

ಡಿ ಮೈಯೊ ಅವರು "ಎಂ ಡಿ ಕೋಡ್ಸ್" ಎಂದು ಕರೆಯುವ ಸೌಂದರ್ಯವರ್ಧಕ ವಿಧಾನಗಳಿಗಾಗಿ ಚುಚ್ಚುಮದ್ದಿನ ಭರ್ತಿಸಾಮಾಗ್ರಿ ಮತ್ತು ಬೊಟುಲಿನಮ್ ಟಾಕ್ಸಿನ್ (ಬೊಟೊಕ್ಸ್) ಅನ್ನು ಬಳಸುವ ತಂತ್ರವನ್ನು ಅಭಿವೃದ್ಧಿಪಡಿಸಿದರು. ಇವರು ವಿವಿಧ ದೇಶಗಳಲ್ಲಿ ಅಲರ್ಗಾನ್ ಪ್ರಾಯೋಜಿಸಿದ ತಮ್ಮ ತಂತ್ರವನ್ನು ಕಲಿಸಿದ್ದಾರೆ. ಅದು ಅವರು ಬಳಸುವ ಉತ್ಪನ್ನಗಳನ್ನು ತಯಾರಿಸುತ್ತದೆ ಮತ್ತು ಮಾರಾಟ ಮಾಡುತ್ತದೆ.

ಇವರು ೧೯೯೭ ರಿಂದ ಬ್ರೆಜಿಲಿಯನ್ ಸೊಸೈಟಿ ಆಫ್ ಎಸ್ಥೆಟಿಕ್ಸ್ ಮತ್ತು ರೀಕನ್ಸ್ಟ್ರಕ್ಟಿವ್ ಪ್ಲಾಸ್ಟಿಕ್ ಸರ್ಜರಿಯ ಸದಸ್ಯರಾಗಿದ್ದಾರೆ ಮತ್ತು ೨೦೦೪ ರಿಂದ ಇಂಟರ್ನ್ಯಾಷನಲ್ ಸೊಸೈಟಿ ಆಫ್ ಎಸ್ಥೆಟಿಕ್ ಪ್ಲಾಸ್ಟಿಕ್ ಸರ್ಜರಿಯ (ಐಎಸ್ಎಪಿಎಸ್) ಸಕ್ರಿಯ ಸದಸ್ಯರಾಗಿದ್ದಾರೆ.

ಪಠ್ಯಪುಸ್ತಕಗಳು
ಸೌಂದರ್ಯದ ಔಷಧದಲ್ಲಿ ಚುಚ್ಚುಮದ್ದಿನ ಭರ್ತಿಸಾಮಾಗ್ರಿ (ಮೈಯೊ, ಮಾರಿಶಿಯೋ; ರ್ಜಾನಿ, ಬರ್ತೋಲ್ಡ್). ಪ್ರಕಟಕರು - ಸ್ಪ್ರಿಂಗರ್-ವೆರ್ಲಾಗ್ ಬರ್ಲಿನ್ ಹೈಡೆಲ್ಬರ್ಗ್, ೨೦೦೬ ಮತ್ತು ೨ ನೇ ಆವೃತ್ತಿ (೨0೧೪). ಇಂಗ್ಲಿಷ್, ಸ್ಪ್ಯಾನಿಷ್, ಪೋರ್ಚುಗೀಸ್ ಮತ್ತು ಕೊರಿಯನ್ ಭಾಷೆಗಳಲ್ಲಿ ಪ್ರಕಟಿಸಲಾಗಿದೆ.
ಸೌಂದರ್ಯದ ಔಷಧದಲ್ಲಿ ಪುರುಷ ರೋಗಿ (ಮೈಯೊ, ಮೌರಿಸಿಯೋ; ರ್ಜಾನಿ, ಬರ್ತೋಲ್ಡ್). ಇಂಗ್ಲಿಷ್ನಲ್ಲಿ ಪ್ರಕಟಿಸಲಾಗಿದೆ. ಪ್ರಕಟಕ ಸ್ಪ್ರಿಂಗರ್-ವೆರ್ಲಾಗ್ ಬರ್ಲಿನ್ ಹೈಡ್ಲೆಬರ್ಗ್, ೨೦೦೯
ಸೌಂದರ್ಯದ ಔಷಧದಲ್ಲಿ ಬೊಟುಲಿನಮ್ ಟಾಕ್ಸಿನ್ (ಮೈಯೊ, ಮೌರಿಸಿಯೋ; ರ್ಜಾನಿ, ಬರ್ತೋಲ್ಡ್). ಪ್ರಕಟಕರು - ಸ್ಪ್ರಿಂಗರ್-ವೆರ್ಲಾಗ್ ಬರ್ಲಿನ್ ಹೈಡೆಲ್ಬರ್ಗ್, ೨೦೦೭. ಇಂಗ್ಲಿಷ್, ಸ್ಪ್ಯಾನಿಷ್, ಪೋರ್ಚುಗೀಸ್, ಕೊರಿಯನ್ ಮತ್ತು ಜಪಾನೀಸ್ ಭಾಷೆಗಳಲ್ಲಿ ಪ್ರಕಟಿಸಲಾಗಿದೆ.

ಪ್ರಶಸ್ತಿಗಳು
ಡಿ ಮೈಯೊ ತಮ್ಮ ಡಿಪ್ಲೊಮಾ ಆಫ್ ಮೆಡಿಸಿನ್ (೧೯೯೦) ಮತ್ತು ಮೆಡಿಕಲ್ ರೆಸಿಡೆನ್ಸಿ ಇನ್ ಜನರಲ್ ಸರ್ಜರಿ ಮತ್ತು ಪ್ಲಾಸ್ಟಿಕ್ ಸರ್ಜರಿ (೧೯೯೫), ಮೆಡಿಸಿನ್ (೧೯೯೯) ನಲ್ಲಿ ಸ್ನಾತಕೋತ್ತರ ಪದವಿ ಮತ್ತು ಡಾಕ್ಟರ್ ಆಫ್ ಸೈನ್ಸ್ ಪದವಿ (೨೦೦೬) ಅನ್ನು ಮೆಡಿಸಿನ್ ಫ್ಯಾಕಲ್ಟಿ ಆಫ್ ಮೆಡಿಸಿನ್ ನಿಂದ ಪಡೆದರು. ಸಾವೊ ಪಾಲೊ ವಿಶ್ವವಿದ್ಯಾಲಯ (೧೯೯೫). ಅವರು ಪ್ಲಾಸ್ಟಿಕ್ ಸರ್ಜರಿಯಲ್ಲಿ ಸ್ಪೆಷಲಿಸ್ಟ್ ಪದವಿಯನ್ನು ಬ್ರೆಜಿಲಿಯನ್ ವೈದ್ಯಕೀಯ ಸಂಘದ ಪ್ಲಾಸ್ಟಿಕ್ ಸರ್ಜರಿ ಇಲಾಖೆಯಿಂದ ಮತ್ತು ಬ್ರೆಜಿಲಿಯನ್ ಸೊಸೈಟಿ ಆಫ್ ಪ್ಲಾಸ್ಟಿಕ್ ಸರ್ಜರಿಯಿಂದ ಪಡೆದರು. ಇವರು ಐಎಸ್ಎಪಿಎಸ್ - ಇಂಟರ್ನ್ಯಾಷನಲ್ ಸೊಸೈಟಿ ಆಫ್ ಎಸ್ಥೆಟಿಕ್ ಪ್ಲಾಸ್ಟಿಕ್ ಸರ್ಜರಿಯ ಸದಸ್ಯರಾಗಿದ್ದಾರೆ.

ಉಲ್ಲೇಖಗಳು
ಶಾನ್ ಮಾರ್ಶ್

ಶಾನ್ ಮಾರ್ಷ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಅಗ್ರ ಕ್ರಮಾಂಕದ ಎಡಗೈ ಆಟಗಾರ. ಇವರು ಎಡಗೈ ಲೆಗ್ ಸ್ಪಿನ್ ಬಾಲರ್. ದೇಶೀಯ ಕ್ರಿಕೆಟ್ನಲ್ಲಿ ಪರ್ತ್ ಸ್ಕೊಚೆರ್ಸ್ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ೨೦೦೮ರಿಂದ ೨೦೧೭ರ ವರೆಗೆ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡಕ್ಕೆ ಆಡಿದ್ದರು, ೨೦೧೭ರ ನಂತರ ಐಪಿಎಲ್ ಸರಣಿಯಲ್ಲಿ ಪಾಲ್ಗೊಳ್ಳಲಿಲ್ಲ.

ಆರಂಭಿಕ ಜೀವನ 
ಶಾನ್ ರವರು ಜುಲೈ ೦೯, ೧೯೮೩ರಲ್ಲಿ ವೆಸ್ಟರ್ನ್ ಆಸ್ಟ್ರೇಲಿಯಾದ ನೈರೊಗ್ಗಿನಲ್ಲಿ ಜನಿಸಿದರು. ಶಾನ್ ಹಾಗೂ ಇವರ ಸಹೋದರ ಮಿಚ್ಚೆಲ್ ಮಾರ್ಶ್ ಇಬ್ಬರೂ ತಮ್ಮ ಬಾಲ್ಯದಲ್ಲಿ ಪರ್ತ್ ನ ವೀಸ್ಲಿ ಕಾಲೇಜಿನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಈ ಸಮಯದಲ್ಲಿ ಇವರಿಗೆ ಕ್ರಿಕೆಟ್ ನಲ್ಲಿ ಆಸಕ್ತಿ ಮೂಡಿತು. ೧೯೯೮ ಶಾನ್ ೨೧೦ ಸರಾಸರಿಯಲ್ಲಿ ರನ್ ಗಳಿಸುವ ಮೂಲಕ ಪರಾಲ್ಟ್ ಸ್ಕೂಲ್ಸ್ ಅಸ್ಸೋಸಿಯೇಶನನ ಡಾರ್ಲೊಟ್ ಕಪ್ನಲ್ಲಿ ಅತೀ ಹೆಚ್ಚು ಸರಾಸರಿ ಹೊಂದಿದ ದಾಖಲೆ ನಿರ್ಮಿಸಿದ್ದರು.

ವೃತ್ತಿ ಜೀವನ 
ಶಾನ್ ಮಾರ್ಶ್ ರವರು, ೨೦೦೧-೨೦೦೨ರ ಅವಧಿಯಲ್ಲಿ ತಮ್ಮ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಜೂನ್ ೨೦, ೨೦೦೮ರಲ್ಲಿ ಬ್ರಿಡ್ಜ್ಟೌನಲ್ಲಿ ವೆಸ್ಟ್ ಇಂಡೀಸ್  ವಿರುಧ್ಧ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜೂನ್ ೨೪, ೨೦೦೮ರಲ್ಲಿ ಕಿಂಗ್ಸ್ಟೌನಲ್ಲಿ ವೆಸ್ಟ್ ಇಂಡೀಸ್  ವಿರುಧ್ಧ ನಡೆದ ಮೊದಲ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಸೆಪ್ಟೆಂಬರ್ ೦೮, ೨೦೧೧ರಂದು ಪಲ್ಲೆಕಲ್ಲೆಯಲ್ಲಿ ಶ್ರೀಲಂಕಾದ ವಿರುದ್ಧ ನಡೆದ ಮೊದಲನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೧೧೯ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೦೫ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೫೨ ಪಂದ್ಯಗಳು

ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೦೬
ಏಕದಿನ ಪಂದ್ಯಗಳಲ್ಲಿ : ೦೭

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೧೦
ಏಕದಿನ ಪಂದ್ಯಗಳಲ್ಲಿ : ೧೫

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಪ್ರಣಾಮ

ಪ್ರಣಾಮವು (ಸಂಸ್ಕೃತ, "ವಂದನೆ, ಅಡ್ಡಬೀಳುವುದು ಅಥವಾ ಮುಂದಕ್ಕೆ ಬಗ್ಗುವುದು") ಯಾವುದಾದರ, ಅಥವಾ ಮತ್ತೊಬ್ಬ ವ್ಯಕ್ತಿಯ ಮುಂದೆ - ಸಾಮಾನ್ಯವಾಗಿ ಅಜ್ಜಅಜ್ಜಿಯರು, ಹೆತ್ತವರು, ಹಿರಿಯರು ಅಥವಾ ಶಿಕ್ಷಕರು ದೇವರಂತಹ ಆಳವಾಗಿ ಗೌರವಾನ್ವಿತರಾದವರ ಮುಂದೆ ಗೌರವಪೂರ್ಣ ಅಥವಾ ಶ್ರದ್ಧಾಪೂರ್ಣ ಅಭಿವಂದನೆಯ ಒಂದು ರೂಪ. ಇದು ಭಾರತೀಯ ಸಂಸ್ಕೃತಿ ಮತ್ತು ಹಿಂದೂ ಸಂಪ್ರದಾಯಗಳಲ್ಲಿ ಕಂಡುಬರುತ್ತದೆ.

ಪ್ರಣಾಮದ ಪ್ರಕಾರಗಳು 
ಆರು ಪ್ರಕಾರಗಳ ಪ್ರಣಾಮಗಳಿವೆ:

 ಅಷ್ಟಾಂಗ (ಅಕ್ಷರಶಃ ಎಂಟು ಭಾಗಗಳು) - ಉರಸ್ (ಎದೆ), ಶಿರಸ್ (ತಲೆ), ದೃಷ್ಟಿ (ಕಣ್ಣುಗಳು), ಮನಸ್ (ಗಮನ), ವಚನ (ಮಾತು), ಪಾದ, ಕರ (ಕೈ), ಜಾನು (ಮಂಡಿ).
 ಷಷ್ಠಾಂಗ (ಅಕ್ಷರಶಃ ಆರು ಭಾಗಗಳು) - ಕಾಲ್ಬರೆಳುಗಳು, ಮಂಡಿಗಳು, ಕೈಗಳು, ಗದ್ದ, ಮೂಗು ಮತ್ತು ಹಣೆಯಿಂದ ನೆಲವನ್ನು ಸ್ಪರ್ಶಿಸುವುದು.
 ಪಂಚಾಂಗ (ಅಕ್ಷರಶಃ ಐದು ಭಾಗಗಳು) - ಮಂಡಿಗಳು, ಎದೆ, ಗದ್ದ, ಹಣೆ ಮತ್ತು ಗಂಡಸ್ಥಳದಿಂದ ನೆಲವನ್ನು ಸ್ಪರ್ಶಿಸುವುದು.
 ದಂಡವತ್ (ಅಕ್ಷರಶಃ ಕೋಲು) - ಹಣೆ ಕೆಳಗಿರುವಂತೆ ಬಗ್ಗಿ ನೆಲವನ್ನು ಸ್ಪರ್ಶಿಸುವುದು.
 ನಮಸ್ಕಾರ - ಹಣೆ ಮುಟ್ಟಿ ಕೈ ಜೋಡಿಸುವುದು. ಇದು ಜನರ ನಡುವೆ ವ್ಯಕ್ತಪಡಿಸಲಾದ ಅಭಿವಂದನೆ ಹಾಗೂ ಶುಭಾಶಯದ ಮತ್ತೊಂದು ಸಾಮಾನ್ಯ ರೂಪವಾಗಿದೆ.
 ಅಭಿನಂದನ - ಕೈ ಜೋಡಿಸಿ, ಎದೆಗೆ ಸ್ಪರ್ಶಿಸಿ ಮುಂದಕ್ಕೆ ಬಗ್ಗುವುದು.

ಟಿಪ್ಪಣಿಗಳು

ಬಾಹ್ಯ ಸಂಪರ್ಕಗಳು 

 Touching Feet in India - Indian Tradition of Touching Feet, Concept of Touching Elders' Feet in India
ಹಿಂದೂ ಸಂಪ್ರದಾಯಗಳು
ಪ್ರಸರಣ ( ದೃಗ್ವಿಜ್ಞಾನ)

ದೃಗ್ವಿಜ್ಞಾನದಲ್ಲಿ, ಪ್ರಸರಣವು ಒಂದು ವಿದ್ಯಮಾನ , ತರಂಗದ ಹಂತದ ವೇಗವು ಅದರ ಆವರ್ತನವನ್ನು ಅವಲಂಬಿಸಿರುತ್ತದೆ.    

ಈ ಸಾಮಾನ್ಯ ಲಕ್ಷಣವನ್ನು ಹೊಂದಿರುವ ಮಾಧ್ಯಮವನ್ನು ಪ್ರಸರಣ ಮಾಧ್ಯಮ ಎಂದು ಕರೆಯಬಹುದು. ಕೆಲವೊಮ್ಮೆ ವರ್ಣೀಯ ಪ್ರಸರಣ ಎಂಬ ಪದವನ್ನು ನಿರ್ದಿಷ್ಟತೆಗಾಗಿ ಬಳಸಲಾಗುತ್ತದೆ. 

ಈ ಪದವನ್ನು ದೃಗ್ವಿಜ್ಞಾನ ಕ್ಷೇತ್ರದಲ್ಲಿ  ಬೆಳಕನ್ನು  ವಿವರಿಸಲು ವಿದ್ಯುತ್ಕಾಂತೀಯ ಅಲೆಗಳನ್ನು ವಿವರಿಸಲು ಬಳಸಲಾಗಿದ್ದರೂ, ಅದೇ ಅರ್ಥದಲ್ಲಿ ಪ್ರಸರಣವು ಧ್ವನಿ ಮತ್ತು ಭೂಕಂಪದ ಅಲೆಗಳ ಸಂದರ್ಭದಲ್ಲಿ, ಗುರುತ್ವ ತರಂಗಗಳಲ್ಲಿ (ಸಾಗರ ಅಲೆಗಳು) ಅಕೌಸ್ಟಿಕ್ ಪ್ರಸರಣದಂತಹ ಯಾವುದೇ ರೀತಿಯ ತರಂಗ ಚಲನೆಗೆ ಅನ್ವಯಿಸಬಹುದು. ), ಮತ್ತು ಪ್ರಸರಣ ಮಾರ್ಗಗಳಲ್ಲಿ ( ಏಕಾಕ್ಷ ಕೇಬಲ್ ನಂತಹ) ಅಥವಾ ಆಪ್ಟಿಕಲ್ ಫೈಬರ್ ಉದ್ದಕ್ಕೂ ದೂರಸಂಪರ್ಕ ಸಂಕೇತಗಳಿಗಾಗಿ  ಬಳಸಬಹುದು. 

ವರ್ಣಪಲ್ಲಟ ಕೊಳವೆಯ ಮೂಲಕ  ಬೆಳಕಿನ ಪ್ರಸರಣ

ದೃಗ್ವಿಜ್ಞಾನದಲ್ಲಿ, ಪ್ರಸರಣದ ಒಂದು ಪ್ರಮುಖ ಮತ್ತು ಪರಿಚಿತ ಪರಿಣಾಮವೆಂದರೆ ಬೆಳಕಿನ ವಿವಿಧ ಬಣ್ಣಗಳ ವಕ್ರೀಭವನದ ಕೋನದಲ್ಲಿನ ಬದಲಾವಣೆ,  ಒಂದು ಪ್ರಸರಣ ಪ್ರಿಸ್ಮ್‌ನಿಂದ ಉತ್ಪತ್ತಿಯಾಗುವ ವರ್ಣಪಟಲದಲ್ಲಿ ಮತ್ತು ಮಸೂರಗಳ ವರ್ಣೀಯ ವಿರೂಪತೆಯಲ್ಲಿ ಕಂಡುಬರುತ್ತದೆ. ಸಂಯುಕ್ತ ವರ್ಣರಹಿತ ಮಸೂರಗಳ ವಿನ್ಯಾಸ, ಇದರಲ್ಲಿ ವರ್ಣೀಯ ವಿರೂಪತೆಯು ಹೆಚ್ಚಾಗಿ ರದ್ದುಗೊಳ್ಳುತ್ತದೆ, ಅದರ ಅಬ್ಬೆ ಸಂಖ್ಯೆ V ನೀಡಿದ ಗಾಜಿನ ಪ್ರಸರಣದ ಪ್ರಮಾಣವನ್ನು ಬಳಸುತ್ತದೆ, ಅಲ್ಲಿ ಕಡಿಮೆ ಅಬ್ಬೆ ಸಂಖ್ಯೆಗಳು ಗೋಚರ ವರ್ಣಪಟಲದ ಮೇಲೆ ಹೆಚ್ಚಿನ ಪ್ರಸರಣಕ್ಕೆ ಅನುರೂಪವಾಗಿದೆ. ದೂರಸಂಪರ್ಕದಂತಹ ಕೆಲವು ಅನ್ವಯಿಕೆಗಳಲ್ಲಿ, ಅಲೆಯ ಸಂಪೂರ್ಣ ಹಂತವು ಮುಖ್ಯವಲ್ಲ ಆದರೆ ತರಂಗ ಪ್ಯಾಕೆಟ್‌ಗಳು ಅಥವಾ ನಾಡಿ    ಪ್ರಸರಣ ಮಾತ್ರ; ಗುಂಪು-ವೇಗದ ಪ್ರಸರಣ ಎಂದು ಕರೆಯಲ್ಪಡುವ ಆವರ್ತನದೊಂದಿಗೆ ಆಗುವ  ಗುಂಪು ವೇಗದ ವ್ಯತ್ಯಾಸಗಳ ಸಂದರ್ಭದಲ್ಲಿ ಮಾತ್ರ ಭಾಗವಹಿಸುತ್ತದೆ.       

  

.       

    

 : 

    

  

ವಿಜ್ಞಾನ
ಘನ (ಬೀಜಗಣಿತ)

ರಲ್ಲಿ ಅಂಕಗಣಿತದ ಮತ್ತು ಬೀಜಗಣಿತದ, ಒಂದು ಸಂಖ್ಯೆ n ನ ಘನ ಅದರ ಥರ್ಡ್ ವಿದ್ಯುತ್ ಎರಡು ಬಾರಿ ಗುಣಿಸುವುದಕ್ಕೆ ಸಂಖ್ಯೆಯ ಫಲಿತಾಂಶವನ್ನು: 

 n3 = n × n × n.

 n3 = n × n2.

ಉದ್ದ n ನ ಬದಿಗಳನ್ನು ಹೊಂದಿರುವ ಜ್ಯಾಮಿತೀಯ ಘನದ ಪರಿಮಾಣ ಸೂತ್ರವೂ ಇದಾಗಿದೆ, ಇದು ಹೆಸರಿಗೆ ಕಾರಣವಾಗುತ್ತದೆ. ವಿಲೋಮ ಅವರ ಘನವನ್ನು n ಹೊರತೆಗೆಯುವ ಕರೆಯಲಾಗುತ್ತದೆ ಹಲವಾರು ಹುಡುಕುವ ಕಾರ್ಯಾಚರಣೆಯನ್ನು ಘನಮೂಲ n . ಇದು ನಿರ್ದಿಷ್ಟ ಪರಿಮಾಣದ ಘನದ ಬದಿಯನ್ನು ನಿರ್ಧರಿಸುತ್ತದೆ. ಇದನ್ನು ಮೂರನೇ ಒಂದು n ಹೆಚ್ಚಿಸಲಾಗುತ್ತದೆ. 

ಒಂದು ಸಂಖ್ಯೆಯ ವರ್ಗ ಅಥವಾ ಇನ್ನಿತರ ಗಣಿತದ ಅಭಿವ್ಯಕ್ತಿಯನ್ನು ಸೂಪರ್‌ಸ್ಕ್ರಿಪ್ಟ್ 3 ಸೂಚಿಸುತ್ತದೆ, ಉದಾಹರಣೆಗೆ  ಅಥವಾ (x + 1) 3 . 

ವರ್ಗ ಕ್ರಿಯೆಯ ಗ್ರಾಫ್ f: x → x 3 (ಅಥವಾ y = x 3 ಸಮೀಕರಣ) ಅನ್ನು ವರ್ಗ ಪ್ಯಾರಾಬೋಲಾ ಎಂದು ಕರೆಯಲಾಗುತ್ತದೆ. ಘನವು ಬೆಸ ಕಾರ್ಯವಾಗಿರುವುದರಿಂದ, ಈ ವಕ್ರರೇಖೆಯು ಮೂಲದಲ್ಲಿ ಸಮ್ಮಿತಿಯ ಬಿಂದುವನ್ನು ಹೊಂದಿದೆ, ಆದರೆ ಸಮ್ಮಿತಿಯ ಅಕ್ಷಗಳಿಲ್ಲ . 

ಜ್ಯಾಮಿತೀಯವಾಗಿ ಹೇಳುವುದಾದರೆ, ಧನಾತ್ಮಕ ಪೂರ್ಣಾಂಕ m ಒಂದು ಪರಿಪೂರ್ಣ ವರ್ಗವಾಗಿದ್ದು, ಒಬ್ಬರು m ವರ್ಗ ಘಟಕ ವರ್ಗಗಳನ್ನು ದೊಡ್ಡದಾದ, ವರ್ಗವಾಗಿ ಜೋಡಿಸಲು ಸಾಧ್ಯವಾದರೆ ಮಾತ್ರ. ಉದಾಹರಣೆಗೆ, 3 × 3 × 3 = 27 ರಿಂದ 27 ಸಣ್ಣ ವರ್ಗಗಳನ್ನು ರೂಬಿಕ್ಸ್ ವರ್ಗದ ನೋಟದೊಂದಿಗೆ ಒಂದು ದೊಡ್ಡದಕ್ಕೆ ಜೋಡಿಸಬಹುದು.

ಸತತ ಪೂರ್ಣಾಂಕಗಳ ವರ್ಗಗಳ ನಡುವಿನ ವ್ಯತ್ಯಾಸವನ್ನು ಈ ಕೆಳಗಿನಂತೆ ವ್ಯಕ್ತಪಡಿಸಬಹುದು: 

 n3 − (n − 1)3 = 3(n − 1)n + 1.

 (n + 1)3 − n3 =  3(n + 1)n + 1.

ಋಣಾತ್ಮಕ ಪೂರ್ಣಾಂಕದ ವರ್ಗವು. ಋಣಾತ್ಮಕವಾಗಿರುವುದರಿಂದ ಕನಿಷ್ಠ ಪರಿಪೂರ್ಣ ಘನ ಇಲ್ಲ. ಉದಾಹರಣೆಗೆ, (−4) × (−4) × (−4) = −64.

ಮೂಲ ಹತ್ತು 
ಪರಿಪೂರ್ಣ ವರ್ಗಗಳಿಗಿಂತ ಭಿನ್ನವಾಗಿ, ಪರಿಪೂರ್ಣ ವರ್ಗಗಳು ಕೊನೆಯ ಎರಡು ಅಂಕೆಗಳಿಗೆ ಕಡಿಮೆ ಸಂಖ್ಯೆಯ ಸಾಧ್ಯತೆಗಳನ್ನು ಹೊಂದಿರುವುದಿಲ್ಲ. 5 ರಿಂದ ಭಾಗಿಸಬಹುದಾದ ವರ್ಗಗಳನ್ನು ಹೊರತುಪಡಿಸಿ, ಅಲ್ಲಿ ಕೇವಲ 25, 75 ಮತ್ತು 00 ಮಾತ್ರ ಕೊನೆಯ ಎರಡು ಅಂಕಿಗಳಾಗಿರಬಹುದು, ಕೊನೆಯ ಅಂಕಿಯು ಬೆಸ ಹೊಂದಿರುವ ಯಾವುದೇ ಜೋಡಿ ಅಂಕಿಗಳು ಪರಿಪೂರ್ಣ ಘನವಾಗಬಹುದು. ಸಮ ವರ್ಗಗಳೊಂದಿಗೆ, ಸಾಕಷ್ಟು ನಿರ್ಬಂಧವಿದೆ, ಏಕೆಂದರೆ ಕೇವಲ 00, o 2, e 4, o 6 ಮತ್ತು e 8 ಮಾತ್ರ ಪರಿಪೂರ್ಣ ವರ್ಗದ ಕೊನೆಯ ಎರಡು ಅಂಕೆಗಳಾಗಿರಬಹುದು (ಇಲ್ಲಿ o ಯಾವುದೇ ಬೆಸ ಅಂಕಿ ಮತ್ತು e ಯಾವುದೇ ಸಮ ಅಂಕಿಗಳಿಗೆ). ಕೆಲವು ವರ್ಗ ಸಂಖ್ಯೆಗಳು ಚದರ ಸಂಖ್ಯೆಗಳಾಗಿವೆ; ಉದಾಹರಣೆಗೆ, 64 ಒಂದು ಚದರ ಸಂಖ್ಯೆ  ಮತ್ತು ವರ್ಗಸಂಖ್ಯೆ  . ಸಂಖ್ಯೆ ಪರಿಪೂರ್ಣ ಆರನೇ ಶಕ್ತಿಯಾಗಿದ್ದರೆ ಮಾತ್ರ ಇದು ಸಂಭವಿಸುತ್ತದೆ (ಈ ಸಂದರ್ಭದಲ್ಲಿ 2 6 ). 

ಆದಾಗ್ಯೂ, ಹೆಚ್ಚಿನ ಸಂಖ್ಯೆಗಳು ಪರಿಪೂರ್ಣ ವರ್ಗಗಳು ಅಲ್ಲ ಎಂದು ತೋರಿಸುವುದು ಸುಲಭ, ಏಕೆಂದರೆ ಎಲ್ಲಾ ಪರಿಪೂರ್ಣ ವರ್ಗಗಳು ಡಿಜಿಟಲ್ ಮೂಲ 1, 8 ಅಥವಾ 9 ಅನ್ನು ಹೊಂದಿರಬೇಕು . ಅವುಗಳ ಮೌಲ್ಯಗಳು ಮಾಡ್ಯುಲೋ 9 ಕೇವಲ −1, 1 ಮತ್ತು 0 ಆಗಿರಬಹುದು. ಇದಲ್ಲದೆ, ಯಾವುದೇ ಸಂಖ್ಯೆಯ ವರ್ಗದ ಡಿಜಿಟಲ್ ಮೂಲವನ್ನು 3 ರಿಂದ ಭಾಗಿಸಿದಾಗ ಉಳಿದ ಸಂಖ್ಯೆಯನ್ನು ನಿರ್ಧರಿಸಬಹುದು: 

 X ಸಂಖ್ಯೆಯನ್ನು 3 ರಿಂದ ಭಾಗಿಸಿದರೆ, ಅದರ ವರ್ಗವು ಡಿಜಿಟಲ್ ರೂಟ್ 9 ಅನ್ನು ಹೊಂದಿರುತ್ತದೆ; ಅದು, 

 

 3 ರಿಂದ ಭಾಗಿಸಿದಾಗ ಅದು 1 ರ ಉಳಿದಿದ್ದರೆ, ಅದರ ವರ್ಗವು ಡಿಜಿಟಲ್ ರೂಟ್ 1 ಅನ್ನು ಹೊಂದಿರುತ್ತದೆ; ಅದು, 

 

 3 ರಿಂದ ಭಾಗಿಸಿದಾಗ ಅದು ಉಳಿದ 2 ಅನ್ನು ಹೊಂದಿದ್ದರೆ, ಅದರ ವರ್ಗವು ಡಿಜಿಟಲ್ ರೂಟ್ 8 ಅನ್ನು ಹೊಂದಿರುತ್ತದೆ; ಅದು, 

 

ಪ್ರತಿ ಸಕಾರಾತ್ಮಕ ಪೂರ್ಣಾಂಕವನ್ನು ಒಂಬತ್ತು (ಅಥವಾ ಕಡಿಮೆ) ಧನಾತ್ಮಕ ಘನಗಳ ಮೊತ್ತ ಎಂದು ಬರೆಯಬಹುದು. ಒಂಬತ್ತು ಘನಗಳ ಈ ಮೇಲಿನ ಮಿತಿಯನ್ನು ಕಡಿಮೆ ಮಾಡಲು ಸಾಧ್ಯವಿಲ್ಲ, ಉದಾಹರಣೆಗೆ, 23 ಅನ್ನು ಒಂಬತ್ತು ಕ್ಕಿಂತ ಕಡಿಮೆ ಧನಾತ್ಮಕ ಘನಗಳ ಮೊತ್ತ ಎಂದು ಬರೆಯಲಾಗುವುದಿಲ್ಲ: 

 23 = 2 3 + 2 3 + 1 3 + 1 3 + 1 3 + 1 3 + 1 3 + 1 3 + 1 3 .

ಗಣಿತ
ದೂರದೃಷ್ಟಿ

ದೂರದೃಷ್ಟಿಯು ಕಣ್ಣಿನ ಒಂದು ದೋಷ. ಇದರಲ್ಲಿ ಬೆಳಕು ರೆಟಿನಾದ ಮೇಲೆ ಕೇಂದ್ರೀಕರಣವಾಗುವ ಬದಲು ಅದರ ಹಿಂದೆ ಕೇಂದ್ರೀಕರಣವಾಗುತ್ತದೆ. ಇದರಿಂದ ಹತ್ತಿರದ ವಸ್ತುಗಳು ಮಸುಕಾದಂತೆ ಕಾಣಿಸುತ್ತವೆ, ಆದರೆ ದೂರದ ವಸ್ತುಗಳು ಮಾಮೂಲಿನಂತೆ ಕಾಣಿಸಬಹುದು. ಈ ದೋಷವು ಹೆಚ್ಚು ಹದಗೆಟ್ಟಂತೆ, ಎಲ್ಲ ದೂರಗಳಲ್ಲಿರುವ ವಸ್ತುಗಳು ಮಸುಕಾಗಿ ಕಾಣಬಹುದು. ಇತರ ಲಕ್ಷಣಗಳು ತಲೆನೋವು ಹಾಗೂ ಕಣ್ಣಿನ ಬಳಲಿಕೆಯನ್ನು ಒಳಗೊಳ್ಳಬಹುದು. ಜನರು ಸರಿಹೊಂದಿಕೆಯ ಅಪಸಾಮಾನ್ಯತೆ, ದುರ್ಬೀನು ಅಪಸಾಮಾನ್ಯತೆ, ಮಂಜುಗಣ್ಣು, ಹಾಗೂ ಮೆಳ್ಳೆಗಣ್ಣನ್ನು ಕೂಡ ಅನುಭವಿಸಬಹುದು.

ಉಲ್ಲೇಖಗಳು 

ಕಣ್ಣಿನ ಅಸ್ವಸ್ಥತೆಗಳು
ಸಿಹಿ

ಸಿಹಿ ಮೂಲ ರುಚಿಗಳಲ್ಲಿ ಒಂದು. ಸಕ್ಕರೆ, ಬೆಲ್ಲದಂತಹ ಪದಾರ್ಥಗಳಿಂದ ಉಂಟಾಗುವ ರುಚಿ. ಹಣ್ಣುಗಳಲ್ಲಿರುವ ಸುಕ್ರೋಸ್ ಸಿಹಿ ರುಚಿಗೆ ಕಾರಣವಾಗಿರುತ್ತದೆ. ನಾಲಿಗೆಯ ತುದಿ ಭಾಗದಲ್ಲಿಯೇ ಸಿಹಿ ರುಚಿಗ್ರಾಹಿಗಳು ಇರುತ್ತವೆ. ಶುಭ ಸಮಾಚಾರ ಸಮಯಗಳಲ್ಲಿ ಸಿಹಿ ಸಂಭ್ರಮದ ಸಂಕೇತವಾಗಿದೆ. ಸಕ್ಕರೆ ಮತ್ತು ಬೆಲ್ಲಗಳು ಕಬ್ಬಿನಿಂದ ಉತ್ಪಾದನೆಯಾಗುತ್ತವೆ.

ಅತಿಯಾದ ಸಿಹಿ ಸೇವನೆಯಿಂದ ಖಾಯಿಲೆಗಳೂ ಉಂಟಾಗುತ್ತವೆ. ಇಷ್ಟವಾದ ರುಚಿಯಾದರೂ ತಿನ್ನುವಾಗ ಹಿಡಿತವಿರಲಿ. ಸಕ್ಕರೆ ಮತ್ತು ಮಾಧುರ್ಯಕ್ಕೆ ಸ್ಪಂದಿಸುವಿಕೆಯು ಬಹಳ ಪ್ರಾಚೀನ ವಿಕಸನೀಯ ಆರಂಭಗಳನ್ನು ಹೊಂದಿದೆ ಎಂದು ಅಧ್ಯಯನಗಳು ಸೂಚಿಸುತ್ತವೆ, ಇ.ಕೋಲಿಯಂತಹ ಮೋಟೈಲ್ ಬ್ಯಾಕ್ಟೀರಿಯಾದಲ್ಲಿಯೂ ಸಹ ಕೀಮೋಟಾಕ್ಸಿಸ್‌ನಂತೆ ಪ್ರಕಟವಾಗುತ್ತದೆ. ನವಜಾತ ಮಾನವ ಶಿಶುಗಳು ಹೆಚ್ಚಿನ ಸಕ್ಕರೆ ಸಾಂದ್ರತೆಗೆ ಆದ್ಯತೆಗಳನ್ನು ಪ್ರದರ್ಶಿಸುತ್ತಾರೆ ಮತ್ತು ಎದೆ ಹಾಲಿನಲ್ಲಿ ಕಂಡುಬರುವ ಸಕ್ಕರೆಯಾದ ಲ್ಯಾಕ್ಟೋಸ್ ಗಿಂತ ಸಿಹಿಯಾದ ಪರಿಹಾರಗಳನ್ನು ಬಯಸುತ್ತಾರೆ. ಮಾಧುರ್ಯವು ಅತ್ಯಧಿಕ ರುಚಿ ಗುರುತಿಸುವಿಕೆಯ ಮಿತಿಯನ್ನು ಹೊಂದಿರುವಂತೆ ಕಂಡುಬರುತ್ತದೆ, ಇದು ದ್ರಾವಣದಲ್ಲಿ ಸುಕ್ರೋಸ್‌ನ 200 ರಲ್ಲಿ 1 ಭಾಗದಷ್ಟು ಪತ್ತೆಯಾಗುತ್ತದೆ. ಹೋಲಿಸಿದರೆ, ಕಹಿ ದ್ರಾವಣದಲ್ಲಿ ಕ್ವಿನೈನ್ಗಾಗಿ 2 ಮಿಲಿಯನ್‌ನಲ್ಲಿ 1 ಭಾಗದಷ್ಟು ಕಡಿಮೆ ಪತ್ತೆ ಮಿತಿಯನ್ನು ಹೊಂದಿರುವಂತೆ ಕಂಡುಬರುತ್ತದೆ. ಮಾನವನ ಪ್ರೈಮೇಟ್ ಪೂರ್ವಜರು ವಿಕಸನಗೊಂಡ ನೈಸರ್ಗಿಕ ಸೆಟ್ಟಿಂಗ್‌ಗಳಲ್ಲಿ, ಮಾಧುರ್ಯದ ತೀವ್ರತೆಯು ಶಕ್ತಿಯ ಸಾಂದ್ರತೆಯನ್ನು ಸೂಚಿಸುತ್ತದೆ, ಆದರೆ ಕಹಿ ವಿಷವನ್ನು ಸೂಚಿಸುತ್ತದೆ. ಹೆಚ್ಚಿನ ಮಾಧುರ್ಯ ಪತ್ತೆ ಮಿತಿ ಮತ್ತು ಕಡಿಮೆ ಕಹಿ ಪತ್ತೆ ಮಿತಿ ನಮ್ಮ ಪ್ರೈಮೇಟ್ ಪೂರ್ವಜರಿಗೆ ಸಿಹಿ-ರುಚಿಯ (ಮತ್ತು ಶಕ್ತಿ-ದಟ್ಟವಾದ) ಆಹಾರವನ್ನು ಹುಡುಕಲು ಮತ್ತು ಕಹಿ-ರುಚಿಯ ಆಹಾರವನ್ನು ತಪ್ಪಿಸಲು ಮುಂದಾಗಬಹುದು. ಎಲೆ ತಿನ್ನುವ ಸಸ್ತನಿಗಳಲ್ಲಿಯೂ ಸಹ, ಅಪಕ್ವವಾದ ಎಲೆಗಳಿಗೆ ಆದ್ಯತೆ ನೀಡುವ ಪ್ರವೃತ್ತಿ ಇದೆ, ಇದು ಪ್ರಬುದ್ಧ ಎಲೆಗಳಿಗಿಂತ ಹೆಚ್ಚು ಪ್ರೋಟೀನ್ ಮತ್ತು ಫೈಬರ್ ಮತ್ತು ವಿಷಗಳಲ್ಲಿ ಕಡಿಮೆ ಇರುತ್ತದೆ. 'ಸಿಹಿ ಹಲ್ಲು' ಹೀಗೆ ಪ್ರಾಚೀನ ವಿಕಸನೀಯ ಪರಂಪರೆಯನ್ನು ಹೊಂದಿದೆ, ಮತ್ತು ಆಹಾರ ಸಂಸ್ಕರಣೆಯು ಬಳಕೆಯ ಮಾದರಿಗಳನ್ನು ಬದಲಾಯಿಸಿದ್ದರೂ,ಮಾನವ ಶರೀರಶಾಸ್ತ್ರವು ಹೆಚ್ಚಾಗಿ ಬದಲಾಗದೆ ಉಳಿದಿದೆ.
ಅಂಬರೀಶ್ ಘೋಷ್

ಅಂಬರೀಶ್ ಘೋಷ್ ಭಾರತೀಯ ವಿಜ್ಞಾನಿ, ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್, ಸೆಂಟರ್ ಫಾರ್ ನ್ಯಾನೋ ಸೈನ್ಸ್ ಅಂಡ್ ಎಂಜಿನಿಯರಿಂಗ್ (ಸಿಎನ್‌ಎಸ್‌ಇ) ಯಲ್ಲಿ ಸಹಾಯಕ ಪ್ರಾಧ್ಯಾಪಕ. ನ್ಯಾನೊರೊಬೊಟ್ಸ್, ಆಕ್ಟಿವ್ ಮ್ಯಾಟರ್ ಭೌತಶಾಸ್ತ್ರ, ಪ್ಲಾಸ್ಮೋನಿಕ್ಸ್ ಮತ್ತು ನ್ಯಾನೊಫೋಟೋನಿಕ್ಸ್ ಮತ್ತು ಲಿಕ್ವಿಡ್ ಹೀಲಿಯಂ ಕುರಿತಾದ ಕೆಲಸಗಳಿಗೆ ಇವರು ಹೆಸರುವಾಸಿಯಾಗಿದ್ದಾರೆ.

ಸಂಶೋಧನಾ ಕಾರ್ಯ

ಮ್ಯಾಗ್ನೆಟಿಕ್ ನ್ಯಾನೊರೊಬೊಟ್ಸ್ 
೨೦೦೯ ರಲ್ಲಿ ಇವರು ಪೀರ್ ಫಿಷರ್ ಜೊತೆಗೆ ಮ್ಯಾಗ್ನೆಟಿಕ್ ಹೆಲಿಕಲ್ ನ್ಯಾನೊಸ್ವಿಮ್ಮರ್‌ಗಳನ್ನು ತಯಾರಿಸಲು ಗ್ಲಾನ್ಸಿಂಗ್-ಆಂಗಲ್ ಶೇಖರಣೆಯ ಬಳಕೆಯನ್ನು ಪ್ರದರ್ಶಿಸಿದರು.  ಇವರ ಗುಂಪು ಅಂತಹ ನ್ಯಾನೊರೊಬಾಟ್‌ಗಳ ಚಲನಶೀಲತೆಯನ್ನು ಕಂಡುಹಿಡಿದಿದೆ  ಮತ್ತು ಅಂತಹ ರೋಬೋಟ್‌ಗಳ ಸ್ವತಂತ್ರ ನಿಯಂತ್ರಣಕ್ಕಾಗಿ ತಂತ್ರಗಳನ್ನು ಪ್ರಸ್ತುತಪಡಿಸಿತು.  ಇತ್ತೀಚಿನ ವರ್ಷಗಳಲ್ಲಿ, ರಕ್ತದಲ್ಲಿ ಚಲಿಸುವ ತಂತ್ರಗಳನ್ನು ಒಳಗೊಂಡಂತೆ ಹೆಲಿಕಲ್ ನ್ಯಾನೊರೊಬೊಟ್‌ಗಳ ವಿವಿಧ ಅನ್ವಯಿಕೆಗಳನ್ನು ಪ್ರದರ್ಶಿಸಲು ಇವರ ಗುಂಪು ಯಶಸ್ವಿಯಾಗಿದೆ.  ಇದು ಸಕ್ರಿಯ ಕೊಲೊಯ್ಡಲ್ ಮ್ಯಾನಿಪ್ಯುಲೇಷನ್  ನಲ್ಲಿ ನ್ಯಾನೊರೊಬೊಟ್‌ಗಳ ಬಳಕೆಯನ್ನು ಮತ್ತು ಜೀವಕೋಶಗಳೊಳಗಿನ ಪರಿಸರವನ್ನು ಸಂವೇದಿಸುವ ಶೋಧಕಗಳಾಗಿ ಒಳಗೊಂಡಿದೆ.

ಪ್ಲಾಸ್ಮೋನಿಕ್ಸ್ ಮತ್ತು ಮೆಟಾಮೆಟೀರಿಯಲ್ಸ್
ಅಂಬರೀಶ್ ಘೋಷ್ ಮತ್ತು ಇವರ ಗುಂಪು ಸರಂಧ್ರ ೩ಡಿ ಪ್ಲಾಸ್ಮೋನಿಕ್ ಮೆಟಾಮೆಟೀರಿಯಲ್ ಅನ್ನು ತಯಾರಿಸಲು ವೇಫರ್ ಸ್ಕೇಲ್ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಿದೆ, ಇದನ್ನು ಗೋಚರ ಸೇರಿದಂತೆ ವ್ಯಾಪಕ ಶ್ರೇಣಿಯ ತರಂಗಾಂತರಗಳಲ್ಲಿ ಬಳಸಬಹುದು. ಈ ತಂತ್ರಜ್ಞಾನವು ವ್ಯಾಪಕ ಶ್ರೇಣಿಯ ವಸ್ತುಗಳು ಮತ್ತು ಜ್ಯಾಮಿತಿಗಳನ್ನು ಅನುಮತಿಸುತ್ತದೆ ಮತ್ತು ಆದ್ದರಿಂದ ಬಹುಮುಖವಾಗಿದೆ. ಇವರು ವಿವಿಧ ಸರಂಧ್ರ ೩ಡಿ ಡೈಎಲೆಕ್ಟ್ರಿಕ್ ರಚನೆಗಳನ್ನು ಉತ್ಪಾದಿಸಲು ಗ್ಲಾನ್ಸಿಂಗ್ ಆಂಗಲ್ ಶೇಖರಣೆಯನ್ನು ಬಳಸಿದ್ದಾರೆ ಮತ್ತು ೩ಡಿ ಯಲ್ಲಿ ಲೋಹದ-ಡೈಎಲೆಕ್ಟ್ರಿಕ್ ಪದರಗಳ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲು ಪ್ಲಾಸ್ಮೋನಿಕ್ಸ್ ಅನ್ನು ಸಂಯೋಜಿಸಿದ್ದಾರೆ. ತೀರಾ ಇತ್ತೀಚೆಗೆ, ಪ್ಲಾಸ್ಮೋನಿಕ್ ನ್ಯಾನೊಪರ್ಟಿಕಲ್ಸ್ ಅನ್ನು ಗ್ರ್ಯಾಫೀನ್‌ನೊಂದಿಗೆ ಸಂಯೋಜಿಸಲು ಇವರು ಪರಿಕಲ್ಪನಾತ್ಮಕವಾಗಿ ಕಾದಂಬರಿ ವಿಧಾನವನ್ನು ಪ್ರದರ್ಶಿಸಿದ್ದಾರೆ, ಇದು ಅಭೂತಪೂರ್ವ ಇಎಮ್ ಕ್ಷೇತ್ರ ವರ್ಧನೆ ಮತ್ತು ಫೋಟೊಡೆಟೆಕ್ಷನ್ ಸೂಕ್ಷ್ಮತೆಯನ್ನು ಸಾಧಿಸಲು ಅನುವು ಮಾಡಿಕೊಡುತ್ತದೆ.

ಪ್ರಶಸ್ತಿಗಳು ಮತ್ತು ಗೌರವಗಳು
ವೈಜ್ಞಾನಿಕ ಸಂಶೋಧನೆಗಾಗಿ ಭಾರತ ಸರ್ಕಾರದ ಉನ್ನತ ಸಂಸ್ಥೆಯಾದ ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್, ೨೦೧೮ ರಲ್ಲಿ ಭೌತಿಕ ವಿಜ್ಞಾನಕ್ಕೆ ನೀಡಿದ ಕೊಡುಗೆಗಳಿಗಾಗಿ ಅವರಿಗೆ ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿಯನ್ನು ನೀಡಿತು.

ಉಲ್ಲೇಖಗಳು

ಪ್ರಾಧ್ಯಾಪಕರು
ಕೆ. ಸಿವನ್

ಡಾ ಕೈಲಸವಾಡಿವ ಸಿವನ್ (ಜನನ ೧೪ ಏಪ್ರಿಲ್ ೧೯೫೭) ಭಾರತೀಯ ಬಾಹ್ಯಾಕಾಶ ವಿಜ್ಞಾನಿ ಹಾಗೂ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರು ಈ ಹಿಂದೆ ವಿಕ್ರಮ್ ಸಾರಾಭಾಯ್ ಬಾಹ್ಯಾಕಾಶ ಕೇಂದ್ರ ಹಾಗೂ ಲಿಕ್ವಿಡ್ ಪ್ರೊಪಲ್ಷನ್ ಸಿಸ್ಟಮ್ಸ್ ಸೆಂಟರ್ ನ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದ್ದರು.

ವೈಯಕ್ತಿಕ ಜೀವನ
ಕೆ.ಸಿವನ್ ಅವರು ತಮಿಳುನಾಡು ರಾಜ್ಯದ ಕನ್ಯಾಕುಮಾರಿ ಜಿಲ್ಲೆಯ ನಾಗರಕೋಯಿಲ್ ಬಳಿ ಇರುವ ಮೇಳ ಸರಕ್ಕಲ್ವಿಲೈ ಗ್ರಾಮದ ಕೈಲಸವಾಡಿ ವೂನಾದರ್ ಮತ್ತು ಚೆಲ್ಲಮಲ್ ದಂಪತಿಗೆ ಜನಿಸಿದರು. ಸಿವನ್ ಅವರು ಭಾರತದ ಬಾಹ್ಯಾಕಾಶ ಕಾರ್ಯಕ್ರಮಕ್ಕಾಗಿ ಕ್ರಯೋಜೆನಿಕ್ ಎಂಜಿನ್ ಅಭಿವೃದ್ಧಿಗೆ ಪಡಿಸಿದ ಮಹತ್ವದ ಕೊಡುಗೆಗಾಗಿ ಹೆಸರುವಾಸಿಯಾಗಿದ್ದಾರೆ.

ಶಿಕ್ಷಣ
ಸಿವನ್ ಒಬ್ಬ ರೈತರ ಮಗ. ಮೇಳ ಸರಕ್ಕಲ್ವಿಲೈ ಗ್ರಾಮದಲ್ಲಿ ತಮಿಳು ಮಧ್ಯಮ ಸರ್ಕಾರಿ ಶಾಲೆಯಲ್ಲಿ ಮತ್ತು ನಂತರ ಕನ್ಯಾಕುಮಾರಿಜಿಲ್ಲೆಯಲ್ಲಿ ವಲ್ಲಂಕುಮಾರನ್ವಿಲೈ ನಲ್ಲಿ ಅಧ್ಯಯನ ಮುಗಿಸಿದರು.
ಇವರು ತಮ್ಮ ಕುಟುಂಬದ ಮೊದಲ ಪದವೀಧರರು. ನಂತರ ಶಿವನ್ ಅವರು ೧೯೮೦ ರಲ್ಲಿ ಮದ್ರಾಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಯಿಂದ ಎಂಜಿನಿಯರಿಂಗ್‌ನಲ್ಲಿ ಪದವಿ ಪಡೆದು, ನಂತರ ೧೯೮೨ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್, ಬೆಂಗಳೂರು ನಿಂದ ಏರೋಸ್ಪೇಸ್ ಎಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿ ಪಡೆದು ಇಸ್ರೋದಲ್ಲಿ ತಮ್ಮ ವೃತ್ತಿಯನ್ನು ಪ್ರಾರಂಭಿಸಿದರು. ಇವರು ೨೦೦೬ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಬಾಂಬೆ ಯಿಂದ ಏರೋಸ್ಪೇಸ್ ಎಂಜಿನಿಯರಿಂಗ್‌ನಲ್ಲಿ ಡಾಕ್ಟರೇಟ್ ಪದವಿ ಪಡೆದರು. ಇವರು ಇಂಡಿಯನ್ ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್, ಏರೋನಾಟಿಕಲ್ ಸೊಸೈಟಿ ಆಫ್ ಇಂಡಿಯಾ ಮತ್ತು ಸಿಸ್ಟಮ್ಸ್ ಸೊಸೈಟಿ ಆಫ್ ಇಂಡಿಯಾದ ಪಧವೀಧರರಾಗಿದ್ದಾರೆ.

ವೃತ್ತಿ ಜೀವನ
ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ (ಇಸ್ರೋ)ದ ಪರವಾಗಿ ಉಡಾವಣಾ ವಾಹನಗಳ ವಿನ್ಯಾಸ ಅಭಿವೃದ್ಧಿಗೆ ಶಿವನ್ ಕೆಲಸ ಮಾಡಿದರು. ೧೯೮೨ ರಲ್ಲಿ ಪೋಲಾರ್ ಸ್ಯಾಟಲೈಟ್ ಲಾಂಚ್ ವೆಹಿಕಲ್ (ಪಿಎಸ್‌ಎಲ್‌ವಿ) ಯೋಜನೆಯಲ್ಲಿ ಭಾಗವಹಿಸಲು ಸಿವನ್ ಇಸ್ರೋಗೆ ಸೇರಿದರು. ಜುಲೈ, ೨, ೨೦೧೪ ರಂದು ಇಸ್ರೋದ ಲಿಕ್ವಿಡ್ ಪ್ರೊಪಲ್ಷನ್ ಸಿಸ್ಟಮ್ಸ್ ಸೆಂಟರ್ ನಿರ್ದೇಶಕರಾಗಿ ಅವರನ್ನು ನೇಮಿಸಲಾಯಿತು. ಜೂನ್, ೧, ೨೦೧೫ ರಂದು ವಿಎಸ್ಎಸ್ಸಿಯ ನಿರ್ದೇಶಕರಾದರು. 

ಸಿವನ್ ಅವರನ್ನು ೨೦೧೮ ರ ಜನವರಿಯಲ್ಲಿ ಇಸ್ರೋ ಮುಖ್ಯಸ್ಥರನ್ನಾಗಿ ನೇಮಿಸಲಾಯಿತು ನಂತರ ಇವರು ಜನವರಿ ೧೫ ರಂದು ಅಧಿಕಾರ ವಹಿಸಿಕೊಂಡರು. ಇವರ ಅಧ್ಯಕ್ಷತೆಯಲ್ಲಿ ಇಸ್ರೋ ಸಂಸ್ಥೆ, ಜುಲೈ ೨೨, ೨೦೧೯ ರಂದು ಚಂದ್ರಯಾನದ ಎರಡನೇ ಮಿಷನ್ ಚಂದ್ರಯಾನ-೨ ಅನ್ನು ಪ್ರಾರಂಭಿಸಿತು.

ಪ್ರಶಸ್ತಿಗಳು 
 ಶ್ರೀ ಹರಿ ಓಂ ಆಶ್ರಮ ಪ್ರೇರಿತ್ ಡಾ. ವಿಕ್ರಮ್ ಸಾರಾಭಾಯಿ ಸಂಶೋಧನಾ ಪ್ರಶಸ್ತಿ (೧೯೯೯)
 ಇಸ್ರೋ ಮೆರಿಟ್ ಪ್ರಶಸ್ತಿ (೨೦೦೭)
 ಡಾ. ಬಿರೆನ್ ರಾಯ್ ಬಾಹ್ಯಾಕಾಶ ವಿಜ್ಞಾನ ಪ್ರಶಸ್ತಿ (೨೦೧೧)
 ಮದ್ರಾಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ (ಎಂಐಟಿ) ಅಲುಮ್ನಿ ಅಸೋಸಿಯೇಷನ್, ಚೆನ್ನೈನಿಂದ ಡಿಸ್ಟಿಂಗ್ವಿಶ್ಡ್ ಅಲುಮನಸ್ ಪ್ರಶಸ್ತಿ (೨೦೧೩)
 ಬೆಂಗಳೂರಿನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನಿಂದ ಡಿಸ್ಟಿಂಗ್ವಿಶ್ಡ್ ಅಲುಮನಸ್ ಪ್ರಶಸ್ತಿ (೨೦೧೮)
 ಇವರಿಗೆ ಏಪ್ರಿಲ್ 2014 ರಲ್ಲಿ ಚೆನ್ನೈನ ಸತ್ಯಬಾಮಾ ವಿಶ್ವವಿದ್ಯಾಲಯ ದಿಂದ ಡಾಕ್ಟರ್ ಆಫ್ ಸೈನ್ಸ್ (ಹೊನೊರಿಸ್ ಕೌಸಾ) ನೀಡಲಾಯಿತು.
 ತಮಿಳುನಾಡು ಸರ್ಕಾರದ ಎ.ಪಿ.ಜೆ.ಅಬ್ದುಲ್ ಕಲಾಂ ಪ್ರಶಸ್ತಿ (೨೦೧೯).
 ೨೦೨೦ರಲ್ಲಿ ಕರ್ನಾಟಕ ಕೇಂದ್ರೀಯ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 ISRO biography

ಇವನ್ನೂ ನೋಡಿ
ಎ.ಎಸ್. ಕಿರಣ್ ಕುಮಾರ್
ಕೃಷ್ಣಸ್ವಾಮಿ ಕಸ್ತೂರಿರಂಗನ್
ಯು. ಆರ್. ರಾವ್
ಜಿ. ಮಾಧವನ್ ನಾಯರ್

ಭಾರತದ ವಿಜ್ಞಾನಿಗಳು
ಬಾಹ್ಯಾಕಾಶ ಸಂಶೋಧಕರು
ನರಕಾಸುರ

ನರಕಾಸುರನು	ಭಾಗವತ ಪುರಾಣದಲ್ಲಿ ಬರುವ ಒಬ್ಬ ರಾಕ್ಷಸ. ವಿಷ್ಣು ವರಾಹವತಾರ ತಳೆದಿದ್ದಾಗ ಆತನ ದೇಹದಿಂದ ಒಂದು ತೊಟ್ಟು ಬೆವರು ನೆಲದ ಮೇಲೆ ಬೀಳಲಾಗಿ ಭೂದೇವಿಯಲ್ಲಿ ಹುಟ್ಟಿದವ. ಈತನಿಗೆ ಭೌಮಾಸುರ ಎಂಬ ಹೆಸರೂ ಉಂಟು. ಭೂದೇವಿ ವಿಷ್ಣುವನ್ನು ಬೇಡಿ ತನ್ನ ಮಗನಿಗೆ ವೈಷ್ಣವಾಸ್ತ್ರವನ್ನು ಸಂಪಾದಿಸಿಕೊಟ್ಟಳು. ಇದರ ಮಹಿಮೆಯಿಂದ ದುರ್ಜಯನಾದ ಈತ ಪ್ರಾಗ್ಜೋತಿಷಪುರದಲ್ಲಿ ವಾಸ ಮಾಡುತ್ತಿದ್ದು ಲೋಕಕಂಟಕನಾಗಿದ್ದ. ಈತನೂ ಈತನ ಸ್ನೇಹಿತನಾದ ಮುರಾಸುರನೂ ಇಂದ್ರನಿಗೆ ಪ್ರತಿನಿತ್ಯ ತೊಂದರೆ ಕೊಡುತ್ತಿದ್ದರು. ಇವರು ಶ್ವೇತಚ್ಛತ್ರವನ್ನೂ ಸ್ವರ್ಗಲೋಕದ ಮಣಿಪರ್ವತವನ್ನೂ ಅಪಹರಿಸಿದರು. ಇಂದ್ರನ ತಾಯಿ ಅದಿತಿಯ ಕರ್ಣಕುಂಡಲಗಳನ್ನು ಈತ ಅಪಹರಿಸಿದ. ಈತನ ಹಿಂಸೆಯನ್ನು ತಾಳಲಾರದ ಇಂದ್ರ ದ್ವಾರಕೆಗೆ ಬಂದು ಶ್ರೀಕೃಷ್ಣನಲ್ಲಿ ಮೊರೆಯಿಟ್ಟ. ಇಂದ್ರನಿಗೆ ಅಭಯವಿತ್ತ ಕೃಷ್ಣ ಸತ್ಯಭಾಮೆಯೊಡನೆ ಗರುಡಾರೂಢನಾಗಿ ಪ್ರಾಗ್ಜೋತಿಷಪುರದತ್ತ ನಡೆದ. ಆ ಪುರದ ಸುತ್ತಲೂ ಮುರ ನಿರ್ಮಿಸಿದ್ದ ಬೆಟ್ಟ, ನೀರು, ಬೆಂಕಿ ಹಾಗೂ ಶಸ್ತ್ರಗಳ ಕೋಟೆ ಮತ್ತು ಮುರಪಾಶವನ್ನು ಚಕ್ರಾಯುಧದಿಂದ ನಾಶ ಮಾಡಿ ಪುರಪ್ರವೇಶ ಮಾಡಿ ಪಾಂಚಜನ್ಯವನ್ನು ಊದಿದ. ಇದನ್ನು ಕೇಳಿ ನೀರಿನಲ್ಲಿ ಮಲಗಿದ್ದ ಪಂಚಶಿರನಾದ ಮುರ ನಿದ್ದೆಯಿಂದೆದ್ದು ಭಯಂಕರವಾಗಿ ಆರ್ಭಟಿಸುತ್ತ ಕೃಷ್ಣನ ಮೇಲೆರಗಿದ. ಒಂದೇ ಸಲಕ್ಕೆ ಕೃಷ್ಣ ಪಂಚಬಾಣಗಳನ್ನು ಬಿಟ್ಟು ಮುರನ ತಲೆಯನ್ನು ಕತ್ತರಿಸಿದ.

ಮುರನ ಮರಣವಾರ್ತೆಯನ್ನು ಕೇಳಿದ ಆತನ ಏಳು ಜನ ಮಕ್ಕಳು ಪೀಠಾಸುರನೆಂಬ ಸೇನಾಪತಿಯೊಡನೆ ನರಕಾಸುರನ ಅಪ್ಪಣೆಯನ್ನು ಕೇಳಿ ಕೃಷ್ಣನ ಮೇಲೆರಗಿದರು. ಕೃಷ್ಣ ಅವರನ್ನೂ ತನ್ನ ಚಕ್ರಾಯುಧಕ್ಕೆ ಆಹುತಿ ಕೊಟ್ಟ. ಇವರೆಲ್ಲ ಹತರಾದ ಬಳಿಕ ನರಕಾಸುರ ಸೈನ್ಯಸಮೇತನಾಗಿ ಕೃಷ್ಣನ ಮೇಲೆ ಎರಗಿ, ಬಹಳವಾಗಿ ಹೋರಾಡಿ ಸತ್ತ.

ನರಕಾಸುರ ಮರಣಹೊಂದುತ್ತಲೇ ಭೂದೇವಿ, ಅದಿತಿಯ ಕುಂಡಲಗಳನ್ನೂ ಇಂದ್ರನ ಛತ್ರವನ್ನೂ ಮಣಿಪರ್ವತವನ್ನೂ ತೆಗೆದುಕೊಂಡು, ನರಕಾಸುರನ ಮಗನಾದ ಭಗದತ್ತನನ್ನು ಕರೆತಂದು ಕೃಷ್ಣನಿಗೆ ಅಡ್ಡ ಬೀಳಿಸಿ, ಆ ವಸ್ತುಗಳನ್ನೆಲ್ಲ ಅರ್ಪಿಸಿ ಕೃಷ್ಣನಿಂದ ಭಗದತ್ತನಿಗೆ ಅಭಯ ಕೊಡಿಸಿದಳು. ಶ್ರೀಕೃಷ್ಣ ನರಕಾಸುರನ ಸೆರೆಯಲ್ಲಿರಿಸಿದ್ದ ಹದಿನಾರು ಸಾವಿರ ರಾಜಪುತ್ರಿಯರನ್ನು ಬಿಡಿಸಿ, ಅವರ ಇಚ್ಛೆಯಂತೆ ತಾನೇ ವರಿಸಿದ.

ಶ್ರೀಕೃಷ್ಣ ನರಕಾಸುರನನ್ನು ಸಂಹರಿಸಿದ ನೆನಪಿಗಾಗಿ ಭಾರತೀಯರು ಪ್ರತಿವರ್ಷವೂ ದೀಪಾವಳಿಯ ಮೊದಲ ದಿನವನ್ನು ನರಕಚತುರ್ದಶಿ ಎಂದು ಕರೆದು ಹಬ್ಬವನ್ನು ಆಚರಿಸುತ್ತಾರೆ.

ಗ್ರಂಥಸೂಚಿ

 

 Vettam Mani (1976), Puranic Encyclopedia: Comprehensive Dictionary with Special Reference to the Epics and the Puranas, South Asia Books.

ಹಿಂದೂ ಪುರಾಣ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನವಸಾಗರ

ನವಸಾಗರ (ಅಮೋನಿಯಮ್ ಕ್ಲೋರೈಡ್) NH4Cl ಎಂಬ ಸೂತ್ರದ ಒಂದು ಅಜೈವಿಕ ಸಂಯುಕ್ತವಾಗಿದೆ. ಇದು ಬಿಳಿ ಸ್ಫಟಿಕದಂತಹ ಲವಣವಾಗಿದ್ದು ನೀರಿನಲ್ಲಿ ಬಹಳವಾಗಿ ಕರಗುತ್ತದೆ. ನವಸಾಗರದ ದ್ರಾವಣಗಳು ಸೌಮ್ಯವಾಗಿ ಆಮ್ಲೀಯವಾಗಿರುತ್ತವೆ. ನೈಸರ್ಗಿಕವಾಗಿ ದೊರೆಯುವ ಖನಿಜವು ಸಾಮಾನ್ಯವಾಗಿ ಉರಿಯುತ್ತಿರುವ ಕಲ್ಲಿದ್ದಲು ಗುಡ್ಡೆಗಳ ಮೇಲೆ ಕಲ್ಲಿದ್ದಲ್ಲಿಂದ ಉದ್ಭವಿಸಿದ ಅನಿಲಗಳ ಘನೀಕರಣದಿಂದ ರೂಪಗೊಳ್ಳುತ್ತದೆ. ಇದು ಕೆಲವು ಬಗೆಯ ಅಗ್ನಿಪರ್ವತ ಕಂಡಿಗಳ ಸುತ್ತ ಕೂಡ ಕಂಡುಬರುತ್ತದೆ. ಇದನ್ನು ಮುಖ್ಯವಾಗಿ ರಸಗೊಬ್ಬರವಾಗಿ ಮತ್ತು ಕೆಲವು ವಿಧಗಳ ಅತಿಮಧುರದಲ್ಲಿ ಸುವಾಸನೆಯ ಪದಾರ್ಥವಾಗಿ ಬಳಸಲಾಗುತ್ತದೆ.

ಗ್ರಂಥಸೂಚಿ

ಬಾಹ್ಯ ಸಂಪರ್ಕಗಳು 
 Calculators: surface tensions, and densities, molarities and molalities of aqueous ammonium chloride
 CDC - NIOSH Pocket Guide to Chemical Hazards

ರಾಸಾಯನಿಕ ಸಂಯುಕ್ತಗಳು
ಅಮೃತಾ ಖಾನ್ವಿಲ್ಕರ್

ಅಮೃತಾ ಖಾನ್ವಿಲ್ಕರ್ (ಜನನ ೨೩ ನವೆಂಬರ್ ೧೯೮೪) ಭಾರತೀಯ ನಟಿ. ಇವರು ಮುಂಬೈನಲ್ಲಿ ಜನಿಸಿದರು. ಇವರು ಹಿಂದಿ ಮತ್ತು ಮರಾಠಿ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ತನ್ನ ಅಸಾಮಾನ್ಯ ನೃತ್ಯ ಮತ್ತು ನಟನಾ ಕೌಶಲ್ಯದಿಂದಾಗಿ ಇವರು ಜನಪ್ರಿಯರಾಗಿದ್ದಾರೆ.

ವೃತ್ತಿ
ಖಾನ್ವಿಲ್ಕರ್ ಹಿಂದಿ ಮತ್ತು ಮರಾಠಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ ಮತ್ತು ಮರಾಠಿ ಚಿತ್ರರಂಗದ ಪ್ರಮುಖ ನಟಿಯರಲ್ಲಿ ಒಬ್ಬರು. ಇವರು ನಿಪುಣ ನರ್ತಕಿಯಾಗಿ ತಮ್ಮನ್ನು ತಾವು ಸ್ಥಾಪಿಸಿಕೊಂಡಿದ್ದಾರೆ. ಕಟ್ಯಾರ್ ಕಲ್ಜತ್ ಘುಸ್ಲಿ ಮತ್ತು ನಟ್ರಾಂಗ್ ಚಿತ್ರಗಳಲ್ಲಿ ಇವರ ಪಾತ್ರಗಳು ಮೆಚ್ಚುಗೆ ಪಡೆದವು. ಇವರು ಮೇಘನಾ ಗುಲ್ಜಾರ್ ಅವರ ರಾಜಿ ಚಿತ್ರದಲ್ಲಿ ಕಾಣಿಸಿಕೊಂಡರು.

ಇವರು, ಪತಿ ಹಿಮ್ಮನ್‌ಶೂ ಎ. ಮಲ್ಹೋತ್ರಾ ಅವರೊಂದಿಗೆ ಏಳನೇ ಸೀಸನ್ ನ ನಾಚ್ ಬಲಿಯೆ ನೃತ್ಯ ರಿಯಾಲಿಟಿ ಶೋ ನಲ್ಲಿ  ಗೆದ್ದರು.

ಚಿತ್ರಕಥೆ
ಚಲನಚಿತ್ರಗಳು

ಟೆಲಿವಿಷನ್

ಪ್ರಶಸ್ತಿಗಳು

ಜೀ ಟಾಕೀಸ್ ಮಹಾರಾಷ್ಟ್ರ ಮೆಚ್ಚಿನ ನಾಯಿಕಾ ಟ್ರೋಫಿ ೨೦೧೭

ಉಲ್ಲೇಖಗಳು

ಚಲನಚಿತ್ರ ನಟಿಯರು
ನಸುಗುನ್ನಿ

ನಸುಗುನ್ನಿ ಗಿಡವು ಲೆಗ್ಯೂಮಿನೋಸೀ ಕುಟುಂಬದ ಪ್ಯಾಪಿಲಿಯೋನೇಸೀ ಉಪಕುಟುಂಬಕ್ಕೆ ಸೇರಿದ ಏಕವಾರ್ಷಿಕ ಕಾಡುಗಿಡ. ನಾಯಿಸೊಂಕು ಬಳ್ಳಿ, ತುರಚಿ ಅವರೆ ಪರ್ಯಾಯ ನಾಮಗಳು. ಮ್ಯೂಕ್ಯುನ ಪ್ರೂರಿಟ ಇದರ ಶಾಸ್ತ್ರಿಯ ಹೆಸರು. ಇದಕ್ಕೆ ಕೌಹೇಜ್ ಎಂಬ ಸಾಮಾನ್ಯ ಬಳಕೆಯ ಇಂಗ್ಲಿಷ್ ಹೆಸರುಂಟು. ಉಷ್ಣವಲಯದಲ್ಲಿ ಸ್ವಾಭಾವಿಕವಾಗಿ ಬೆಳೆಯುವ ಈ ಗಿಡವನ್ನು ಭಾರತ, ಅಂಡಮಾನ್ ಮತ್ತು ನಿಕೋಬಾರ್ ದ್ವೀಪಗಳು, ಆಫ್ರಿಕ ಮತ್ತು ಅಮೆರಿಕದ ಉಷ್ಣಪ್ರದೇಶಗಳಲ್ಲಿ ಕಾಣಬಹುದು. ಬೇಲಿಗಳಲ್ಲಿ, ತೇವಪೂರಿತ ಜಾಗಗಳಲ್ಲಿ, ಕಾಡುಗಳಲ್ಲಿ ಕಳೆಗಿಡವಾಗಿ ಇದು ಬೆಳೆಯುತ್ತದೆ.

ಇದು ಒಂದು ಬಳ್ಳಿ. ಎಲೆಗಳು ಸಂಯುಕ್ತ ಬಗೆಯವು; ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿದೆ. ಒಂದೊಂದು ಎಲೆಯಲ್ಲೂ ಮೂರು ಕಿರುಪತ್ರಗಳುಂಟು. ಕಿರುಪತ್ರಗಳ ಮೇಲೆ ರೇಷ್ಮೆಯಂತೆ ನುಣುಪಾದ ಹೊಳೆಯುವ ಬಿಳಿಯ ಬಣ್ಣದ ರೋಮಗಳಿವೆ. ಹೂಗಳು ದ್ವಿಲಿಂಗಿಗಳು; ನೇರಳೆ ಬಣ್ಣದವು; ರೆಸೀಮ್ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪ್ರತಿ ಹೂವಿನಲ್ಲಿ 5 ಪುಷ್ಪಪತ್ರಗಳೂ, 5 ದಳಗಳು, 10 ಕೇಸರಗಳು ಹಾಗೂ ಒಂಟಿ ಕಾರ್ಪೆಲಿನ ಉಚ್ಚ ಅಂಡಾಶಯ ಉಂಟು. ಹೂವಿನ ಮತ್ತು ಹೂಗೊಂಚಲಿನ ತೊಟ್ಟುಗಳ ಮೇಲೆ ರೋಮಗಳಿವೆ. ಕಾಯಿ ಇಂಗ್ಲಿಷ್ ವರ್ಣಮಾಲೆಯ `S' ಅಕ್ಷರದ ಆಕಾರದಲ್ಲಿದೆ. ಕಾಯಿಯ ಮೇಲೆ ನಸುಕಂದು ಬಣ್ಣದ ಕೂದಲುಗಳುಂಟು. ಚರ್ಮಕ್ಕೆ ಇವು ಸೋಕಿದರೆ ತೀವ್ರ ನವೆಯುಂಟಾಗುತ್ತದೆ. ಕೆಲವು ಸಲ ಗುಳ್ಳೆಗಳೇಳುವುದೂ ಚರ್ಮದುರಿತವಾಗುವುದೂ ಉಂಟು. ಹೀಗೆ ನವೆಯುಂಟಾಗುವುದಕ್ಕೆ ನಸುಗುನ್ನಿಯ ಕಾಯಿಗಳ ರೋಮದಲ್ಲಿರುವ ಮ್ಯೂಕ್ಯುಲೈನ್ ಎಂಬ ವಸ್ತುಕಾರಣ. ಆಲ್ಕಲಿ ಅಥವಾ ಅಮೋನಿಯವನ್ನು ಸೇರಿಸಿದ ಬಿಸಿನೀರಿನಿಂದ ತೊಳೆಯುವುದರಿಂದ ಈ ತುರಿಕೆಯನ್ನು ಶಮನಗೊಳಿಸಬಹುದು. ಇಷ್ಟಾದರೂ ಈ ಕೂದಲುಗಳನ್ನು ಜಂತುಹಾರಿಯಾಗಿ ಬಳಸುವುದಿತ್ತು. ಇವನ್ನು ಕೊಬ್ಬಿನೊಂದಿಗೆ ಇಲ್ಲವೆ ಕಾಕಂಬಿ ಅಥವಾ ಜೇನುತುಪ್ಪದೊಂದಿಗೆ ಸೇರಿಸಿ ಸೇವಿಸುವುದಿತ್ತು. ಕೂದಲುಗಳ ಕಷಾಯವನ್ನು ಪಿತ್ತಕೋಶ ಮತ್ತು ಯಕೃತ್ತು ರೋಗಗಳ ಚಿಕಿತ್ಸೆಯಲ್ಲಿ ಬಳಸುವುದಿದೆ.

ನಸುಗುನ್ನಿ ಗಿಡಕ್ಕೆ ಇತರ ಔಷಧೀಯ ಉಪಯೋಗಗಳೂ ಉಂಟು. ಇದರ ಬೇರಿನ ರಸ ಮೂತ್ರಸ್ರಾವ ಉತ್ತೇಜಕ, ಬಲವರ್ಧಕ ಹಾಗೂ ಶುದ್ಧಿಕಾರಕ. ಬೇರನ್ನು ನರಸಂಬಂಧಿ ರೋಗಗಳು, ಮೂತ್ರಪಿಂಡದ ರೋಗ, ಜಲೋದರ, ಕಾಲರಾ ಮತ್ತು ಸನ್ನಿವಾತಕ್ಕೆ ಔಷಧಿಯಾಗಿ ಉಪಯೋಗಿಸಲಾಗುತ್ತದೆ. ಬೇರಿನಿಂದ ತಯಾರಿಸಿದ ಮುಲಾಮನ್ನು ಆನೆಕಾಲುರೋಗ ಚಿಕಿತ್ಸೆಯಲ್ಲಿ ಬಳಸುವರು. ನಸಗುನ್ನಿ ಗಿಡವನ್ನು ಹಸುರುಗೊಬ್ಬರವಾಗಿಯೂ, ಇದರ ಎಳೆಯ ಕಾಯಿ ಹಾಗೂ ಎಲೆಗಳನ್ನು ತರಕಾರಿ ಮತ್ತು ಮೇವಾಗಿಯೂ ಬಳಸುವುದುಂಟು.

ಬಾಹ್ಯ ಸಂಪರ್ಕಗಳು
www.fao.org 
www.youtube.com
Mucuna pruriens (U.S. Forest Service)
www.hort.purdue.edu Crop Fact Sheets
Mucuna pruriens (Tropical Forages)
Mucuna pruriens protects against snakebite venom
Mucuna pruriens var. utilis (Photos)
Chemicals in: Mucuna pruriens (L.) DC. (Dr. Duke's Phytochemical and Ethnobotanical Databases)
Lycaeum
Mucuna pruriens a Comprehensive Review 
Mucuna pruriens Seed L-DOPA Content on the Basis of Seed Color
Research Paper Showing Quantitative Phytochemical Analysis 
  Contains a detailed monograph on Mucuna pruriens (Kapikacchu, Atmagupta) as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/349-kapikachu 

ಔಷಧೀಯ ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಹ್ಮಾನಿಯ್ಯಃ ಅರಬಿಕ್ ಕಾಲೇಜು

ಕಲ್ಲಿಕೋಟೆಯ ಬಡಗರ ತಾಲ್ಲೂಕಿನ ಕಡಮೇರಿ ಎಂಬಲ್ಲಿ 1972ರಲ್ಲಿ ಸ್ಥಾಪಿತವಾದ ಧಾರ್ಮಿಕ - ಲೌಕಿಕ ಸಮನ್ವಯ ವಿದ್ಯಾಸಂಸ್ಥೆಯಾಗಿದೆ ರಹ್ಮಾನಿಯ್ಯಃ ಅರಬಿಕ್ ಕಾಲೇಜು. ದಕ್ಷಿಣ ಭಾರತದ ಮೊಟ್ಟಮೊದಲ ಸಮನ್ವಯ ವಿದ್ಯಾಲಯವಾಗಿ ಇದು ಪ್ರಸಿದ್ಧಿ ಪಡೆದಿದೆ. ಪ್ರಮುಖ ವಿದ್ವಾಂಸರೂ ಸೂಫೀವರ್ಯರೂ ಆದ ಮರ್ಹೂಂ ಚೀಕಿಲೋಟ್ ಕುಂಞಮ್ಮದ್ ಮುಸ್ಲಿಯಾರ್ ಈ ಸಂಸ್ಥೆಯನ್ನು ಸ್ಥಾಪಿಸಿದರು. ವಿವಿಧ ಶಿಕ್ಷಣ ಕೇಂದ್ರಗಳು ಹಲವು ಸೆಕ್ಷನುಗಳೊಂದಿಗೆ ಶಿಕ್ಷಣ, ಆಹಾರ ಮತ್ತು ವಸತಿ ಸೌಕರ್ಯ ಸಂಪೂರ್ಣ ಉಚಿತವಾಗಿ ವಿದ್ಯಾರ್ಥಿಗಳಿಗೆ ಇಲ್ಲಿ ನೀಡಲಾಗುತ್ತಿದೆ.

ರಹ್ಮಾನಿಯ್ಯಃ ಸಿಲೆಬಸ್‌ 
8 ವರ್ಷ ಎಂ.ಎ ಯೊಂದಿಗೆ 'ರಹ್ಮಾನಿ' ಎಂಬ ಬಿರುದು ಕೋರ್ಸ್ ಇಲ್ಲಿ ನೀಡಲಾಗುತ್ತಿದೆ. ಸಾಂಪ್ರದಾಯಿಕ ದರ್ಸೀ ಕಿತಾಬುಗಳೊಂದಿಗೆ ಅರಬಿಕ್, ಉರ್ದು, ಇಂಗ್ಲಿಷ್ ಭಾಷಾ ಶಿಕ್ಷಣ ಹಾಗೂ ಕಂಪ್ಯೂಟರ್ ತರಬೇತಿ, ಕುತುಬ್ ಖಾನ, ಡಿಜಿಟಲ್ ರೆಫರೆನ್ಸ್ ಲೈಬ್ರರಿ, ಆಲಿಯ್ಯ, ಆಲಮಿಯ್ಯ, ಫಾಝಿಲಿಯ್ಯ ಮತ್ತು ಇಖ್ಸಾಇಯ್ಯ ಎಂಬೀ ನಾಲ್ಕು ಸೆಕ್ಷನುಗಳಿರುವ ಕೋರ್ಸಿನಲ್ಲಿ ಕೇರಳ ಸಿಲೆಬಸ್‌ ಪ್ರಕಾರವಿರುವ +2 ಹಾಗೂ ಇಂಗ್ಲಿಷ್ ಭಾಷೆ ಮತ್ತು ಸಾಹಿತ್ಯದಲ್ಲಿ ಪದವಿ ಮತ್ತು ಸ್ನಾತಕೋತ್ತರ ಪದವಿಗಳು. ಸಮಕಾಲೀನ ವಿಷಯಗಳಲ್ಲಿ ಅಕಾಡೆಮಿಕ್ ಸೆಮಿನಾರ್ಗಳು, ವಿವಿಧ ವಿಷಯಗಳಲ್ಲಿ ಪ್ರಾಜೆಕ್ಟ್ ಹಾಗೂ ತಿಸೀಸ್ ಪ್ರೋಗ್ರಾಂ ಒಳಗೊಂಡ ಅತ್ಯಾಧುನಿಕ ಸಿಲೆಬಸ್‌. ಸದ್ಯ ಮುನ್ನೂರಕ್ಕೂ ಮಿಕ್ಕ ವಿದ್ಯಾರ್ಥಿಗಳು ಇಲ್ಲಿ ವ್ಯಾಸಂಗ ಮಾಡುತ್ತಿದ್ದಾರೆ.

ಬಹ್ಜತುಲ್ ಉಲಮಾ 
ಕಾಲಕ್ಕೆ ಮುಂಚೆಯೇ ಸಂಚರಿಸಿದ ವಿದ್ಯಾರ್ಥಿ ಸಂಘಟನೆಯಾಗಿದೆ ಬಹ್ಜತುಲ್ ಉಲಮಾ ಸ್ಟುಡೆಂಟ್ಸ್ ಅಸೋಸಿಯೇಷನ್. ವಿವಿಧ ಯೋಜನೆಗಳಿಗೆ ನೇತೃತ್ವ ನೀಡಿ ಸಮುದಾಯಕ್ಕೆ ತಮ್ಮದೇ ಆದ ಭಾಗೀದಾರಿಕೆಯನ್ನು ವಹಿಸಲು ಸಂಘಟನೆಗೆ ಸಾಧಿಸಿದೆ. ವಿದ್ಯಾರ್ಥಿಗಳ ಪಠ್ಯೇತರ ಚಟುವಟಿಕೆಗಳಲ್ಲಿ ಸಂಘಟನೆ ಸಕ್ರಿಯವಾಗಿ ಪಾಲ್ಗೊಳ್ಳುತ್ತದೆ. ಮಲಯಾಳದ ಪ್ರಥಮ ಅಹ್ಲುಸ್ಸುನ್ನ ವೆಬ್ಸೈಟ್ನ ನೇತೃತ್ವ ಸಂಘಟನೆ ವಹಿಸುತ್ತಿದೆ. ಮೌಲಿಕ ಓದುವಿಕೆಯ ಗೌರವ ತಿಳಿಸುವ ಹಲವಾರು ಪುಸ್ತಕಗಳನ್ನು ಹೊರ ತರುತ್ತಿರುವ ಬಹ್ಜತ್ ಪಬ್ಲಿಷಿಂಗ್ ಬ್ಯೂರೋ(ಬಿ ಪಿ ಬಿ), ಧರ್ಮ ಪ್ರಬೋಧನೆ, ಸಾಮೂಹಿಕ ಸೇವೆ ಎಂಬಿತ್ಯಾದಿ ಗುರಿಗಳೊಂದಿಗೆ ಕಾರ್ಯಾಚರಿಸುತ್ತಿರುವ ಇಸ್ಲಾಮಿಕ್ ಪ್ರೊಪಗೇಷನ್ ಸೆಲ್(ಐ ಪಿ ಸಿ), ಭಾಷಣ ಪ್ರಬಂಧ ಭಾಷಾಂತರಗಳ ತರಬೇತಿಗಳಿಗೆ ಸಾಹಿತ್ಯ ಸಮಾಜ, ವಿದ್ಯಾರ್ಥಿಗಳ ಸಹಾಯ ಹಸ್ತಕ್ಕಾಗಿ ವೆಲ್ಫೇರ್ ಸೆಲ್, ಹೊಸ ಬರಹಗಾರರನ್ನು ಸೃಷ್ಟಿಸುವುದಕ್ಕಾಗಿ ಅಲ್ ಬಲ್ಜಃ(ಅರಬಿಕ್), ಅಲ್ ಬಹ್ಜಃ(ಮಲಯಾಳಂ), ಬಹಾರ್(ಉರ್ದು), ದ ಗ್ಲೋರಿ(ಇಂಗ್ಲಿಷ್) ಮುಂತಾದ ವಿವಿಧ ಭಾಷೆಗಳಲ್ಲಿನ ಕೈಬರಹ ಮ್ಯಾಗಝೀನ್ಗಳು, ಇ-ರಿಸೋರ್ಸ್, ಬೃಹತ್ತಾದ ಗ್ರಂಥಾಲಯ, ವಾಚನಾಲಯ,  ಉದ್ಯೋಗ ತರಬೇತಿ ಕೇಂದ್ರ, ಪಬ್ಲಿಕ್ ರಿಲೇಶನ್ ವಿಭಾಗ, ಮುಂತಾದವುಗಳು ಸಂಘಟನೆಯ ಅಧೀನದಲ್ಲಿ ಕಾರ್ಯಾಚರಿಸುತ್ತಿದೆ. ವಿದ್ಯಾರ್ಥಿಗಳ ಅವಶ್ಯಕ ಚಿಕಿತ್ಸೆಗಳು, ಸ್ಟೋರ್ ಸೌಕರ್ಯಗಳು ಸಂಘಟನೆ ನೀಡುತ್ತಿದೆ.

ಅಲ್ ಖಾಫಿಲ 
ಕಾಲೇಜಿನಲ್ಲಿ ವ್ಯಾಸಂಗ ಮಾಡುತ್ತಿರುವ ಕನ್ನಡ ವಿದ್ಯಾರ್ಥಿಗಳ ಬಹುಮುಖ ಅಭಿವೃದ್ಧಿಗಾಗಿ ಕಾರ್ಯಾಚರಿಸುತ್ತಿರುವ ಸಂಘಟನೆಯಾಗಿದೆ ಅಲ್ ಖಾಫಿಲ ಸ್ಟೂಡೆಂಟ್ಸ್ ಅಸೋಸಿಯೇಶನ್(ಅಖ್ಸಾ). ಭಾಷಣ-ಬರಹಗಳ ವಿಕಾಸಕ್ಕಾಗಿ ಸಾಹಿತ್ಯ ಪೋಷಕ ವೇದಿಕೆ, ಕನ್ನಡ ಭಾಷೆಯಲ್ಲಿನ ವಾಚನಾಶೀಲತೆಯನ್ನು ಬೆಳೆಸಲು ಬೃಹತ್ತಾದ ಗ್ರಂಥಾಲಯ ಹಾಗೂ ಹೊಸ ಲೇಖಕರನ್ನು ರೂಪೀಕರಿಸುವುದಕ್ಕಾಗಿ ಪ್ರಕಾಶನ ವೇದಿಕೆ ಸಂಘಟನೆಯ ಅಧೀನದಲ್ಲಿ ಕಾರ್ಯಾಚರಿಸುತ್ತಿದೆ.

ಸಹ ಸಂಸ್ಥೆಗಳು 

 ರಹ್ಮಾನಿಯ್ಯಃ ಬೋರ್ಡಿಂಗ್ ಮದ್ರಸ
 +2 ಕೋಚಿಂಗ್ ಸೆಂಟರ್
 ಮಹಿಳಾ ಕಾಲೇಜು
 ನಿರ್ಗತಿಕ ಮಂದಿರ
 ಪಬ್ಲಿಕ್ ಸ್ಕೂಲ್
 ಕಂಪ್ಯೂಟರ್ ಮತ್ತು ಟೆಕ್ನಿಕಲ್ ಇನ್ಸ್ಟಿಟ್ಯೂಟ್
 ಹೈಸ್ಕೂಲ್
 ಹೈಯರ್ ಸೆಕೆಂಡರಿ ಸ್ಕೂಲ್ ￼￼￼

ಹೊರತಾಗಿ ರಹ್ಮಾನಿಯ್ಯಃ ಸಿಲೆಬಸ್ ಪ್ರಕಾರ ವಿವಿಧ ಜಿಲ್ಲೆಗಳಲ್ಲಿ ಅಫಿಲ್ಯೇಟೆಡ್ ಕಾಲೇಜುಗಳು ಕಾರ್ಯಾಚರಿಸುತ್ತಿವೆ.

ಉಲ್ಲೇಖಗಳು 
￼￼* ರಹ್ಮಾನಿಯ್ಯಃ ವೆಬ್ ಸೈಟ್

ಶೈಕ್ಷಣಿಕ ಸಂಸ್ಥೆಗಳು
ತೆನಾಲಿ ಮಹಾಪರೀಕ್ಷೆ

ತೆನಾಲಿಮಹಾಪರೀಕ್ಷೆ ಎಂಬ ಹೆಸರಿನಲ್ಲಿ ಸಂಸ್ಕೃತದ ಶಾಸ್ತ್ರಗಳಲ್ಲಿ ಪರೀಕ್ಷೆಯನ್ನು ನಡೆಸಲಾಗುತ್ತದೆ. ಈ ಪರೀಕ್ಷೆಯಲ್ಲಿ ಉತ್ತೀರ್ಣರಾಗಲು ಏಳು ವರ್ಷಗಳ ಕಾಲ ಅಧ್ಯಯನ ನಡೆಸಬೇಕಾಗುತ್ತದೆ.

ಇತಿಹಾಸ
ತೆನಾಲಿಯ ಆಂಜನೇಯಶರ್ಮಾ ಎಂಬ ವಿದ್ವಾಂಸರು ಶೃಂಗೇರಿಯ ಮಹಾಗಣಪತಿ ವಾಕ್ಯಾರ್ಥಸಭೆಯನ್ನು ನೋಡಿ ವಿದ್ವಾಂಸರ ವಾಕ್ಯಾರ್ಥಗಳನ್ನು ಆಲಿಸಿದರು. ಒಂದು ಕಾಲದಲ್ಲಿ ಸಂಸ್ಕೃತ ಪಂಡಿತರ ಆಗರವಾಗಿದ್ದ ತೆನಾಲಿಯಲ್ಲಿ ಕೇವಲ ಮೂರು ಮಂದಿಯಷ್ಟೇ ಪಂಡಿತರಿದ್ದರು. ಆಧುನಿಕ ಕಾಲದಲ್ಲೂ ವಿವಿಧ ಶಾಸ್ತ್ರಗಳಲ್ಲಿ ವಾಕ್ಯಾರ್ಥಗಳನ್ನು ನಡೆಸುವ ಯುವ ಪಂಡಿತರನ್ನು ಸೃಷ್ಟಿಸಬೇಕೆಂಬ ಒತ್ತಾಸೆಯಿಂದ ಪರೀಕ್ಷೆಗಳನ್ನು ಆರಂಭಿಸಿದರು. ದೇಶದ ವಿವಿಧೆಡೆಗಳಲ್ಲಿದ್ದ ವಿದ್ವಾಂಸರನ್ನು ಗುರುಕುಲ ಮಾದರಿಯಲ್ಲಿ ಪಾಠ ಮಾಡುವಂತೆ ಪ್ರಾರ್ಥಿಸಲಾಯಿತು. ದಾನಿಗಳಿಂದ ವಿದ್ವಾಂಸರ ಹಾಗೂ ವಿದ್ಯಾರ್ಥಿಗಳ ವೇತನದ ವ್ಯವಸ್ಥೆಯನ್ನೂ ಮಾಡಲಾಯಿತು. ೧೯೯೪ ರಿಂದ ತೆನಾಲಿಯ ಆಂಜನೇಯಶರ್ಮರ ಮನೆಯಲ್ಲಿಯೇ ಪರೀಕ್ಷೆಗಳನ್ನು ಆರಂಭಿಸಿದ್ದರಿಂದ ತೆನಾಲಿ ಪರೀಕ್ಷೆಯೆಂದೇ ಪ್ರಸಿದ್ಧವಾಯಿತು.

ಸ್ವರೂಪ
ನ್ಯಾಯ, ಅದ್ವೈತವೇದಾಂತ, ವೇದಭಾಷ್ಯ, ವ್ಯಾಕರಣ ಮೊದಲಾದ ಶಾಸ್ತ್ರಗಳಲ್ಲಿ ತೆನಾಲಿ ಪರೀಕ್ಷೆಯನ್ನು ನಡೆಸಲಾಗುತ್ತದೆ. ಪರೀಕ್ಷೆಯಲ್ಲಿ ಹದಿನಾಲ್ಕು ಗ್ರಂಥಗಳನ್ನು ನಿರ್ದೇಶಿಸಲಾಗುತ್ತದೆ. ಪ್ರತಿ ಹಂತದಲ್ಲೂ ಒಂದೊಂದು ಗ್ರಂಥದ ಸಮಗ್ರ ಅಧ್ಯಯನ ನಡೆಸಿದ ವಿದ್ಯಾರ್ಥಿಗಳು ಪರೀಕ್ಷೆಯನ್ನು ಎದುರಿಸುತ್ತಾರೆ. ಪರೀಕ್ಷೆಯು ಲಿಖಿತ ಹಾಗೂ ಮೌಖಿಕ ರೂಪದಲ್ಲಿರುತ್ತದೆ. ಎರಡೂ ವಿಭಾಗಗಳಲ್ಲಿ ಪ್ರತಿಶತ ಐವತ್ತಕ್ಕಿಂತ ಹೆಚ್ಚಿನ ಅಂಕಗಳನ್ನು ಪಡೆದ ವಿದ್ಯಾರ್ಥಿಯು ಮುಂದಿನ ಹಂತದ ಪರೀಕ್ಷೆಗೆ ಅರ್ಹತೆ ಗಳಿಸುತ್ತಾನೆ. ಪ್ರತಿ ಪರೀಕ್ಷೆಯಲ್ಲಿಯೂ ತೇರ್ಗಡೆಯಾದ ಪರೀಕ್ಷೆಯ ಜ್ಞಾನವನ್ನು ಪರೀಕ್ಷಿಸಿಯೇ ಮುಂದಿನ ಹಂತದ ಪರೀಕ್ಷೆ ಮಾಡಲಾಗುತ್ತದೆ.

ಕಾಂಚೀ ಮಠದಿಂದ ಪರೀಕ್ಷೆ

ಆರಂಭಿಕ ವರ್ಷಗಳಲ್ಲಿ ದಾನಿಗಳ ಸಹಾಯದಿಂದ ಪರೀಕ್ಷೆಗಳು ಸುಗಮವಾಗಿ ನಡೆದವು. ೨೦೦೬ ರಲ್ಲಿ ಹಣದ ಕೊರತೆಯಿಂದಾಗಿ ಪರೀಕ್ಷೆಗಳು ಸ್ಥಗಿತಗೊಳ್ಳುವ ಭೀತಿ ಎದುರಾಯಿತು. ಆ ಸಂದರ್ಭದಲ್ಲಿ ಕಂಚಿ ಮಠದ ವತಿಯಿಂದ ಪರೀಕ್ಷೆಗಳನ್ನು ನಡೆಸುವ ವ್ಯವಸ್ಥೆ ಮಾಡಲಾಯಿತು. ೧೪ ಪರೀಕ್ಷೆಗಳ ನಂತರ ಕಂಚಿ ನಗರದಲ್ಲಿ ಮಹಾಪರೀಕ್ಷೆ ನಡೆಸಿ ಉತ್ತೀರ್ಣರಾದವರಿಗೆ ಪ್ರಮಾಣಪತ್ರ ಹಾಗೂ ಪುರಸ್ಕಾರಗಳನ್ನು ನೀಡಲಾಗುತ್ತದೆ. ತೆನಾಲಿ ಪರೀಕ್ಷೆಯನ್ನು ಶ್ರೀ ಕಾಂಚಿವೇದಾಂತಶಾಸ್ತ್ರ ಸಭಾ ಎಂಬ ಹೆಸರಿನಿಂದಲೂ ಕರೆಯಲಾಗುತ್ತದೆ.

ತೇರ್ಗಡೆ
ತೆನಾಲಿಪರೀಕ್ಷೆಯಲ್ಲಿ ಉತ್ತೀರ್ಣರಾದವರು ಶಾಸ್ತ್ರರತ್ನ ಎಂಬ ಬಿರುದನ್ನು ಪಡೆಯುತ್ತಾರೆ. ತೆನಾಲಿ ಪರೀಕ್ಷೆಯಲ್ಲಿ ಉತ್ತೀರ್ಣರಾಗಿ ತಮ್ಮ ಶಾಸ್ತ್ರವನ್ನು ವಿದ್ಯಾರ್ಥಿಗಳಿಗೆ ಬೋಧಿಸುತ್ತಾರೆ. ೨೦೧೯ ರಲ್ಲಿ ಹದಿನಾರು ವರ್ಷದ ಬಾಲಕ ಪ್ರಿಯವ್ರತ ಪಾಟೀಲ್ ಈ ಪರೀಕ್ಷೆಯಲ್ಲಿ ತೇರ್ಗಡೆ ಹೊಂದಿದವರಲ್ಲಿ ಕಿರಿಯ ವಯಸ್ಸಿನವನಾಗಿದ್ದಾನೆ.

ಉಲ್ಲೇಖಗಳು